
Правила на играта 


Здравей читателю и добре дошъл отново в карибския басейн. В 
следващите няколко страници пак ще поемеш контрола над сър Джеймс Елиът 
- младеж, чийто живот е поел по странен курс - първо офицер от английския 
флот, след това изгнаник, капер и в крайна сметка - капитан на малкия слуп 
„Либерти”. Ако се интересуваш от пълната му история, съветвам те да 
прочетеш първа част от поредицата. 


Героят ти разполага с три показателя, всеки от които отразява различен 
набор от умения: 

Силата определя способностите му в близкия бой. 

Точността определя способностите му като стрелец. 

Мореходството определя способностите му в управляването на кораби. 


Можеш да играеш с един от следните варианти за показатели: 


Пот вар? вар вар-2 Вар 3 вар 6 | Вар-7 | 


Точност 


В процеса на игра ще трупаш точки „Отношения” по една или друга 
причина. Записвай си ги внимателно. 

Таблицата за Кодови думи (КД) е последното нещо, с което трябва да се 
запознаеш, преди да поемеш трудния път на корсаря. В нея ще записваш 
определени Кодови думи, които ще помагат на играта да “помни” какво си 
извършил. 


Е, читателю, попътен вятър и на лек път! 

Увод 


Сабята потъва с тъп звук в колоната зад те. С усмивка забиваш 
предпазителя на своето оръжие в носа на противника си и се завърташ, за 
да посрещнеш замаха на приятеля му. Навеждаш се ловко под атаката и 
забиваш коляно в слабините му. Хвърляш бърз поглед наоколо - хаос 
върлува из залата. За пореден път се убеждаваш защо кръчмарите мразят 
да допускат два екипажа едновременно в заведенията си. 

Започваш бавно да напредваш към вратата, с идеята да се измъкнеш, 
преди нещата да са загрубели наистина, когато виждаш интересна картинка 
- нисък и строен младеж се опитва да се справи с атаките на огромен 
чернокож моряк. Очите ти бързо забелязват дребните подробности и 
решаваш да се намесиш, подсичайки негъра и забивайки главата му в 
близката маса. 

- Що не се заяждаш с някой на твоя размер! - изръмжаваш и забиваш 
отново главата му в масата. После се обръщаш и подаваш ръка на младежа. 
- Никой ли не ти е казвал да не се биеш с гиганти тройно по-тежки от теб? 

Младежът изсумтява раздразнено, но поема ръката ти и се изправя. 
Кимваш му и се изнизвате от кръчмата, преди да ти се е наложило да се 
изправиш срещу съвземащия се гигант. Все пак той е двойно по-тежък от 
теб... 

Щом се озовавате на улицата, младежът те поглежда и проговаря: 

- Благодаря ви, сър. Измъкнахте ме от много неприятна ситуация. 

- Служех във флота на Негово Величество... не можех да не се 
притека на помощ на дама в беда - подхвърляш забавно. 

- Как... - очите й се разширяват изненадано. 

-О, движенията ви... аи широката риза не прикрива особено добре 
фигурата ви - свиваш рамене. - Ще се изненадате колко жени се опитват да 
минат за мъжеи да се включат в екипажите. Човек се научава да различава 
малките знаци. 

- Добре - тя разперва ръце примирително. - И какво се очаква от 
мен сега? 

-О, просто ми е любопитно... какво ви доведе дотук? 

Тя те оглежда от горе до долу и въздъхва. 

- Няма да ми повярвате и да ви кажа. 

- Стига да не се мислите за Жана д Арк... едва ли ще ме изненадате. 

- Аз съм Мерседес, дъщеря на Вълчицата. И си търся екипаж. 

Избухваш в смях. Изправен пред намръщения й поглед се овладяваш 

Корт-1рп.ле! 
и обясняваш: 

- Може да сте дъщеря и на Кромуел, но ако нямате кораб и пари... 
все едно! Никой не следва наследника на велик човек ей така. 

- Значи приемате, че съм дъщеря й? 

- Твърде откачено твърдение е, за да сте си го измислила - махваш 
с ръка. - Да не говорим, че имах възможността да видя Черната вълчица 
преди години. Приличате си. 

- Е, но съм длъжна да обясня... не си търся екипаж за командване. 
Търся си капитан, който да е склонен да ми помогне да се сдобия с нужните 
пари. 

- Нека позная - замисляш се драматично. - Знаете къде е 
съкровището й? 

- Да. 

- Няма лошо. Но майка ви действаше из Средиземноморието... 

- Изкара година и половина в Карибския басейн. И извърши нещо 
немислимо - отвръща самодоволно тя. - Добра се до Златен галеон. И аз 
знам къде скри това, което не можеше да вземе със себе си. 

Усмивка разцъфва на устните ти. 

- Милейди, мисля, че току-що намерихте своя кораб! - отвръщаш и 
се покланяш леко. - Капитан Джеймс Елиът на вашите услуги. 

Мини на 1. 

1. 


Набирането на екипаж е основна част от подготовката на плаването. 
Не можеш просто да зачислиш първия попаднал ти пияница от кръчмата, 
каквато практика имат много бойни и търговски капитани. В открито море 
няма власти, на които да се оплачеш, а всеки е въоръжен до зъби. Трябват 
ти хора, които да са способни да се бият и да се справят както с такелажа, 
така и с оръдията, а ти самият да ги респектираш достатъчно, за да следват 
заповедите ти. 

Минал е около час, откакто си започнал набирането, когато група 
от няколко души те приближават. Лицата им са ти познати от кръчмите в 
града - всички са добри бойци и точни стрелци, но са пословични със 
склонността си да създават проблеми. Водачът им се казва Питър Кристоф. 
И той като теб бивш офицер от Кралския флот. 

Известно време само се гледате мълчаливо, после той проговаря 
пръв: 

- Капитан Джеймс Елиът, радвам се, че ви виждам отново. Разбрах, 
че събирате екипаж, както и че вашият боцман е имал неприятности с 
някакво момиче от таверните, в резултат на което е заболял от остра форма 
на прерязано гърло. Реших, че може би за мен и момчетата ми има място 
на корабчето ви? 

- Питър Кристоф, аз пък последно чух, че капитан Кийн се с отървал 
от Вас, защото сте подкопавал властта му. Какво би ме накарало да взема 
някой като Вас на борда на моя кораб? 

- Кийн беше един стар алчен глупак - Кристоф свива рамене. - 
Искаше да налапа по-голям залък от полагащото му се. Е, испанците се 
справиха с него по техния си начин. Ако бе послушал съвета ми, и сега да 
е ЖИВ. 

- Не обичате рисковани задачи? 

- Не обичам самоубийствени задачи. Давам ви думата си на 
джентълмен, че ако не ни вкарате в очевиден капан, ще ви служа като 
вярно куче. 

Ако оценката ти за Сила е 3 - мини на 9. 

Ако оценката ти за Точност е 3 - мини на 9. 

Ако не отговаряш на кое да е от условията - попадаш на 13. 


2. 


- Нека се опитаме да избягаме - решаваш. - Корабът му е бърз, но 
си мисля, че има с какво да го изненадаме. Освен това екипажът му не 

Кшет-еп.лей 
е свикнал с местните бури. 

- Ти щото си свикнал - изсумтява французинът. - Но, добре, няма 
да споря. Щом си решил, така да бъде. Да бягаме! 

- Ще се опитам да го повлека след мен. Предполагам, че щом види 
Мерседес на палубата, ще се втурне след нея. Ти смени рязко курса, все 
едно ме зарязваш. Ще се чакаме в заливчето на острова. 

Гаскон се замисля за секунда, поглежда те и кимва: 

- Добре, щом си решил, нека с така. 

Не губиш време, а се прехвърляш обратно на „Либерти” със същата 
откачена каскада. На палубата те посреща Мерседес, стиснала здраво 
далекогледа и следяща фрегатата на Лупин. 

- Какво решихте? 

- Ще бягаме - отвръщаш. - Либерти гази плитко, а според Кристоф 
се задава и буря. Може да успеем да го подмамим в плитчините край 
острова, където да заседнат. 

- А ако ни настигне? - притеснено пита тя. 

- Е, тогава ще вземем възможно най-много от хората му с нас - 
свиваш рамене. - Не се притеснявай, отличен навигатор съм. 

- Надявам се. Иначе сме мъртви. 

Малко по-късно „Клеопатра” сменя рязко курса и се отправя към 
открито море. Минава известно време, преди да се убедиш, че Лупин се е 
хванал на въдицата и следва „Либерти”. Даваш бързи инструкции на 
екипажа да опънат всички платна. Поглеждаш на север, откъдето вече се 
задават гъсти, тъмни облаци. Предстои ти изключително вълнуващ 
следобед. 

Какво ще предприемеш сега? 

Ако предпочиташ да се насочиш директно към бурята, с надеждата 
„Либерти” да се справи по-лесно с нея в открити води - мини на 6. 

Ако предпочиташ да поддържаш сегашния курс, опитвайки се да си 
възможно най-близо до острова - мини на 10. 


3, 


Отваряш очи и примижаваш злобно срещу рака, който се разхожда 
точно пред лицето ти. Изплюваш пясъка от устата си и с мъка се надигаш, 
оглеждайки брега, на който те е изхвърлил океана. 

Плажната ивица е осеяна с дървени отломки, а на север песъчливият 
плаж отстъпва място на високи скали. Забелязваш останките от разбития 
кораб на Лупин. Усмихваш се криво на мисълта, че поне и той не се отърва 

невредим от тази авантюра. Бързо проверяваш с какво разполагаш: нож, 
малко барут, тежката ти сабя, един пищов и любимия ти далекоглед. 

Тъкмо да тръгнеш в търсене на други оцелели или пък да се огледаш 
за нещо полезно, изхвърлено на брега, когато едно кратко проблясване 
откъм скалите привлича вниманието ти. За щастие, стъклата на далекогледа 
са още здрави, така че го разгъваш и насочваш натам. Забелязваш как 
самият Лупин, предвождащ няколко души, претърсва брега за оцелели. 
Пред очите ти французинът забива сабята си в трупа на един от Хората ти. 

Сваляш далекогледа и се замисляш за секунда. Екипажът ти от 
самото начало не бе многоброен, а малкото оцелели след бурята сигурно 
са разпръснати по целия плаж и биват излавяни и убивани като животни от 
Лупин и хората му. Отново вдигаш далекогледа и бързо оглеждаш ивицата 
пясък между теб и противниците ти за други оцелели. Успокояваш се, като 
не виждаш никой. Време е да помислиш над основния проблем - как да се 
справиш с Лупин и хората му. 

Можеш да проучи южната част на плажа, с надеждата да 
намериш нещо, което да ти помогне - на 7. 

Можеш и да се опиташ да им устроиш капан - на 1. 


4. 

- Бягството ми се струва равно на самоубийство - промърморваш. - 
Да става каквото ще. Ще се бием. 

- Ако ни връхлети бурята, ще стане много интересно - засмива се 
Гаскон. 

- По-добре така, отколкото да бягаме като наплашени деца. А и какво 
можем да постигнем - той знае къде отиваме. 

- Прав си - французинът те потупва по рамото и се усмихва доволно. 
- Почваш да мислиш като истински морски вълк. Какъв е планът ти? 

- Преструваме се, че сме си променили решението - ще му предадем 
Мерседес в замяна на част от плячката. Щом се приближи достатъчно -- 
бърз шрапнелен залп по оръдейната им палуба и мятаме абордажните куки. 
Ако си изиграем правилно картите, може и да съкратим предимството му 
за нула време. 

- А ако не успеем? 

-Брандер - свиваш рамене. - Хвърлям факлата в баругния погред на 
„Либерти” и я държим долепена до фрегатата на Лупин. Естествено, първо 
ще се опитаме да я потопим, без да жертваме наш кораб, но това също е 
добър краен вариант. 


Кшет-еп.лей 

Обсъждате още няколко дребни подробности по плана и след това, 
без да губиш време, се прехвърляш обратно на „Либерти” със същата 
откачена каскада. На палубата стои Мерседес, стиснала здраво далекогледа 
и следяща фрегатата на Лупин. 

- Какво решихте? - обръща се към теб тя. 

- Ще се бием! - отговаряш и набързо й описваш плана. Мерседес не 
е особено очарована от това да я използваш за стръв, но осъзнава, че няма 
по-добър вариант. За секунда през главата ти преминава мисълта дали 
наистина да не я предадеш, но бързо се отказваш - Лупин така или иначе 
ще те убие. 

През следващия час с Кристоф и останалата част от екипажа ти 
подготвяте „Либерти” за тежка битка, стараейки се всячески да прикриете 
истинските си намерения. Забелязваш как юнгата излиза от трюма, 
помъкнал торба с пясък, и го спираш с рязък жест - ако нещо друго не 
подсети Лупин, то посипана палуба с пясък винаги крещи „Битка” в ушите 
на моряка. Хората ти са достатъчно опитни, за да се справят и на хлъзгава 
палуба. 

Скоро фрегатата попада в обсега на оръдията ви. Споглеждаш се с 
Мерседес - сега е най-критичният момент. Ако изчакаш още, Лупин със 
сигурност ще поиска да се качите на борда на кораба му. Така „Клеопатра” 
ще има повече време да застане на удобна за атака позиция, но пък двамата 
със спътницата ти ще сте уязвими. От друга страна, ако избързаш и не 
успееш да помегеш оръдейната му палуба с първия залп, след това няма да 
имате голям шанс за оцеляване. 

Ако решиш да изчакаш - мини на 8. 

Ако решиш да атакуваш - мини на 12. 


ка 


Надигаш се бавно от стола и се приближаваш до Кристоф. 
Приковаваш го с най-твърдия си поглед и му обясняваш най-спокойно: 

- В момента, в който не ми хареса службата ти, обещавам, че ще те 
разпоря от чатала до гърлото. Тед и всяко от приягелчетата ти, ако решите 
да ми създавате проблеми. Ясен ли съм? 

- Кристално, капитане - очите му се присвиват преценяващо, но 
вече по-голяма част от Порт Роял е чувала за уменията ти със сабята. - 
Нито аз, нито някое от момчетата ми би си помислило да ви създава 
проблеми, сър. 

Кимваш и даваш знак, че разговорът ви е приключил, а с него и 

набирането на екипаж. 
Запиши си КД „Линия” и мини на 17. 


6. 


Ако имаш КД „Линия” - мини на 14. 
Ако ли не - мини на 18. 


7. 

Тръгваш на юг, оглеждайки се за нещо полезно сред останките от 
„Либерти”. С крива усмивка установяваш, че от гордия слуп не е оцеляло 
много. Под останките на една от спасителните лодки намираш тялото на 
моряк, все още стискащ мускета си. Дупката от сачма в челото му обяснява 
защо не го е хвърлил след потъването на кораба - бил е мъртъв още преди 
това. 

Издърпваш оръжието от вкочанените пръсти на мъртвеца и бързо 
го претърсваш. Намираш още торбичка с малко сачми и запечатан рог с 
малко, но все пак сух барут в него. 

Запиши си КД „Мускет” и мини на 11. 


8. 


Приближаването на фрегатата сякаш отнема цяла вечност. Най-накрая 
корабите са застанали успоредно един до друг и враговете ви започват да 
мятат абордажни куки, за да се прехвърлят на „Либерти”. Забелязваш как 
„Клеопатра” излиза на позиция удобна за стрелба и решаваш... 

Да заповядаш стрелба с оръдията, преди да сте се вкопчили в 
ръкопашна битка - мини на 16. 

Да разчиташ на шанса си в ръкопашния бой - мини на 20. 


9. 


Усмихваш се дружелюбно на Кристоф, след което за частица от 
секундата пистолетът е вече в ръката ти. Изстрелът прокънтява в малката 
пристанищна уличка, а една чайка тупва в прахоляка на десетина крачки 
встрани от вас. През цялото време не си откъснал поглед от неговия. 
Всички наоколо са впечатлени от изстрела, а ти подхвърляш спокойно: 

-В момента, в който си помислиш да ме предадеш, знай, че мога да 
те гръмна, преди още да си посегнал към сабята си. Само споменавам. 

Кристоф присвива преценяващо очи и ти отговаря: 

- Няма да има проблеми, капитане. Няма да намерите по-добре 
обучен и дисциплиниран екипаж от тези момчета в целия град. Имате 
думата ми! 

Кимваш рязко и с това дискусията ви приключва, а с нея и набирането 
на екипаж. 

Запиши си КД „Линия" и мини на 17. 


10. 


Решаваш да не рискуваш излишно кораба и екипажа си, като навлезеш 
в самата буря, където фрегатата ще има предимство. Късметът ти обаче е 
решил да излезе в отпуск, тъй като изведнъж вятърът се усилва рязко и 
облаците ви се устремяват към вас със скорост почти толкова голяма, 
колкото тази на кораба преследвач. Измърморваш няколко благословии по 
адрес на времето, късмета си и търсенето на съкровища, после се заемаш 
да се справяш със ситуацията на място. 

Както и предполагаш, бурята ви удря с пълна сила в момента, в който 
фрегатата е точно зад вас. Зловещият флаг на капитана й се вее бурно на 
вятъра, но надеждите ти, че противникът ви ще прибере платната, за да се 
предпази от щорма, бързо са попарени. 

Щом виждаш вълненията около рифа, обграждащ по-голяма част от 
острова, ти хрумва безумната идея да се опиташ да минеш през някоя от 
пролуките. При малко повече късмет, французинът може и да отведе кораба 
си в някоя от подводните скали. Ако обаче допуснеш и най-малката грешка 
или извадиш кофти късмет, „Либерти” ще бъде сполетяна от същата съдба. 

Ако все пак решиш да рискуваш през рифа - мини на 22. 

Ако смяташ, че тази идея е твърде опасна - мини на 26. 


1. 


Отправяш се забързано към прикритието на дърветата, докато 
обмисляш какво да предприемеш. 

Най-простият вариант би бил да се скриеш в началото на гората и 
когато Лупин и хората му наближат, да се опиташ да стреляш по тях с 
пистолета си. През далекогледа успяваш да различиш и въоръжението им: 
разполагат с два мускета и най-вероятно всеки има по един пищов, което 
определено им дава предимство, но пък не изглеждат като да са опитни 
буканиери. 

Другата възможност е да се опиташ да заложиш няколко прости 
капана в самата гора и да ги подмамиш към тях, докато те преследват през 

нея. Този план не е от лесните, но в гората ще имаш по-добър шанс да 
влезеш в директен ръкопашен сблъсък, както и да разчиташ на изненада. 


След кратък размисъл, скрит сред сенките на дърветата, решаваш да: 
Заложиш на засадата като най-удачен вариант - мини на 15. 
Предпочетеш капаните - мини на 10. 


12. 


Пускаш Мерседес и вдигаш мускета, опрян на перилото до тед. 
Изстрелът ти не уцелва Лупин, така както тайничко си се надявал, но 
послужва като сигнал за екипажа ти да открие огън. Оръдията на „Либерти” 
изскачат светкавично от амбразурите и отправят залп по фрегатата... 

Колко е оценката ти за Точност? 

Ако е3 - мини на 24. 

Ако е по-малко - мини на 28. 


13. 


- Бъдете ми верни и ще ви отрупам със злато - отвръщаш. - Предайте 
меи ще ви гоня и от Ада. 

- Нямаме намерение да ви предадем, капитане - Кристоф се усмихва 
дружелюбно. - Ако вие отвърнете на тази вярност подобаващо, няма да 
намерите по-добри хора от мен и момчетата ми! 

Кимваш рязко и с това дискусията ви приключва, а с нея и набирането 
на екипаж. 

Мини на 17. 


14. 


Кристоф те поглежда със смесица от изненада и страх, след като му 
споделяш плана си, но решава, че е безсмислено да спори и само се 
прекръства. Определено такава маневра се нарежда сред едно от най- 
безумните неща, опитвани някога от капитан на кораб, но си има и своите 
предимства - бурята все пак върви с изключително силен вятър, което ще 
ви даде предимство. Стига да не ви разбие на парчета междувременно... 

Усещаш леко стягане в гърдите си, докато черните облаци закриват 
небето над вас, а огромни вълни започват да се разбиват в носа на кораба. 
Екипажът на фрегатата започва да прибира част от платната и след като 
нареждаш на твоите моряци да направят същото, заставаш на руля. След 
няколко минути вече сте в самото око на бурята... 

Колко е оценката ти за Мореходство? 

2 или 3 - мини на 30. 

Ако е | - попадаш на 34. 

15. 


Приготвяш оръжията си и се скриваш зад едно дебело коренище. С 
малко повече късмет ще можеш да произведеш един-два изстрела, преди 
Лупин и хората му да са те достигнали. 

Изчакваш търпеливо Лупин и хората му да навлязат в обсега ти. 

Ако имаш КД „Мускет” - мини на 23. 

Ако ли не - мини на 31. 


16. 


Разстоянието между корабите ви е по-малко от пет крачки, когато 
пускаш рязко Мерседес и вдигаш подпрения до теб мускет. Изстрелът ти 
пропуска Лупин, но по-важно е, че това е уговореният сигнал за атака. 
Оръдията на „Либерти” и „Клеопатра” рязко изскачат от амбразурите и 
произвеждат смъртоносен залп. 

Колко е оценката ти за Точност? 

Ако е 2 или 3 - мини на 24. 

Ако е | - мини на 28. 


17. 


Тъкмо си се запътил към кораба си заедно с новите попълнения, 
когато се спираш при гледката на трите търговски кораба, влизащи в залива 
под ескорта на малка бойна фрегата. Щом различаваш флага й, те полазват 
тръпки - освен този на Негово Величество, на централната мачта се вее и 
още един, изобразяващ черен вълк на червен фон - знака на Лупин. 

Бързо издаваш заповеди да подготвят „Либерти” за отплаване, а 
самият ти се запътваш към таверната, в която е отседнала Мерседес. 
Времето ви изтича. 

Мини на 21. 


18. 


Малко след като издаваш заповедите, осъзнаваш грешката си. 
Кристоф се намръщва и посяга към сабята си, крещейки в лицето ти, че 
такава маневра е чисто самоубийство. Преди да си успял да го успокоиш, 
сабята му излита от ножницата и той се спуска в атака. Може би щеше да се 
справиш с него, ако приятелчетата му не бяха скочили в негова подкрепа. За 

жалост уменията ти със сабята не са толкова невероятни, че да се справиш 
с цели осем противника едновременно. Животът ти приключва на мократа 
палуба. 

КРАЙ! 


19. 


Бързо откриваш удобно място за засада. Издялкваш няколко здрави 
дървени шипа от местната растителност, които после прикрепяш към един 
особено здрав клон. С помощта на увивните растения наоколо огъваш 
силно клона и капанът е готов. 

С произведението си и малко късмет се надяваш да се освободиш от 
поне един противник. А дори и да не успееш... дано поне това да ги разсее 
достатъчно и да ти спечели време. Какво ще направиш в оставащото време, 
преди да са стигнали до теб Лупин и хората му? 

Ако искаш да изразходваш излишния си барут и да си направиш 
импровизирана граната - мини на 27. 

Ако смяташ, че толкова подготовка ти е достатъчна - мини на 35. 


20. 


Двата кораба се сближават и глух тътен съпровожда срещата на двата 
борда. Повеждаш Мерседес с теб и се прехвърляте на противниковия корад. 
Кристоф и още двама те последват. Всички сте въоръжени до зъби, но едва 
ли представлявате сериозна заплаха в очите на Лупин. Негова грешка. 

Още щом той се появява със самодоволна усмивка на лицето, 
пускаш спътницата си и вадиш единия си пистолет. Французинът усеща, 
че е мишената на атаката ти и успява с котешка пъргавина да отскочи зад 
застаналия до него моряк, а изстрелът ти поразява кормчията му. По- 
важното е, че това е уговореният за атака знак - оръдията на „Либерти” и 
„Клеопатра” изскачат от амбразурите и произвеждат залп почти от упор в 
противниковия кораб. Шрапнелните заряди превръщат оръдейната палуба 
в миш-маш от дървени стърготини и парчета от тела, а ти изваждаш сабята 
си и посрещаш атаката на най-близкия моряк. 

Мини на 48. 


21. 


Отнема ти почти час, докато намериш Мерседес край една сергия за 
оръжия. Разказваш й набързо ситуацията и буквално я повличаш в посока 
на пристана. За жалост планът ти да се измъкнете тихо е осуетен, когато 

се сблъсквате с колона войници, ескортиращи малка карета с трима души 
в нея: възрастен мъж в благороднически дрехи, красиво младо момиче и 
мъж в униформата на капитан от Кралския флот. Замръзваш на място, 
разпознавайки двама от тях. Сякаш не ти стигат другите проблеми, ами и 
това... 

Благородникът е лорд Гарет Колинс, до преди година и половина 
капитан от флота на Негово Величество, а младото момиче до него - 
неговата дъщеря Кармен. Младежката ви любов хич не зарадва баща й, 
който се опита да направи всичко възможно да те види увиснал на бесилото. 
За щастие, успя да се измъкнеш от него в Новия свят. 

Надеждата ти, че няма да те разпознаят, бързо е попарена, щом 
Кармен се изправя рязко, впива изненадан поглед в теб и се провиква: 

- Джеймс!? 

Баща й се обръща към теб и усещаш изпепеляващата омраза в погледа 
му. Униформеният мъж също се втренчва във вас. Той е висок и мускулест, 
около тридесетте, с тънки черни мустачки и буйна перука, но това, което те 
кара да изтръпнеш, е погледът му - очи на хищник, очи на убиец. Несъмнено 
трябва да е небезизвестният Лупин - Вълкът на Средиземноморието. Той, 
на свой ред, възкликва изненадано: „Мерседес?!”, щом съзира спътницата 
ти. Единствено лорд Колинс запазва самообладание и властно нарежда на 
лейтенанта до каретата: 

- Арестувайте ги! 

Нямаш никакво намерение да увисваш на бесилото, така че сритваш 
първия препречил пътя ти войник, блъсваш го към останалите и повличаш 
Мерседес в близката уличка. Няколко изстрела прозвучават зад вас, 
прекъснати от виковете на Лупин да не стрелят. Мислено благодариш на 
светеца, решил да ви даде шанс да избягате, след което отново рязко 
свиваш в поредната уличка. Зад вас се чува тропот на ботуши - мяташ 
бърз поглед през рамо и виждаш, че по петите ви са се спуснали чегирима 
войника. 

Можеш да се обърнеш и да ги посрещнеш - мини на 25. 

А можеш и да се опиташ да им избягаш - мини на 20. 


22. 

Бързо издаваш няколко заповеди и екипажът се заема да извърши 
промените по такелажа. Кристоф само промърморва: „Дано знаеш, какво 
правиш”, а Мерседес се вкопчва здраво в перилата на палубата. „Либерти” 
завива рязко наляво и се насочва към рифа. 

Внимателно следиш линията на водата около рифа. Бързо набелязваш 
няколко безопасни за преминаване места. Повечето опитни навигатори биха 
могли да се справят със задачата ти, но не и в такова време! Коригираш леко 
курса на кораба и започваш да се молиш да си взел правилното решение... 
Ако оценката ти за Мореходство е 3 - мини на 38. 
Ако случаят не е такъв - попадаш на 46. 


23. 


Прицелваш се внимателно. Разстоянието не е малко, но не и за 
опитен. Задържаш дъх и натискаш спусъка. 

Изстрелът на мускета прокънтява като гръм над плажа и един от 
хората на Лупин пада, държейки се за гърдите. Понечваш да свалиш 
пушката и да я презаредиш, когато забелязваш тънка пукнатина в цевта й -- 
този мускет е изживял дните си. Чист късмет е, че мускетът не е избухнал 
в лицето ти по време на изстрела. Захвърляш безполезното оръжие и 
изваждаш пистолета си. 

Мини на 35. 


24. 


Шрапнелният заряд помита оръдейната палуба на фрегатата, 
избивайки по-голяма част от хората там. Две от оръдията все пак успяват 
да отвърнат на огъня, но гюлетата им причиняват минимални щети. Неси 
хабиш времето да издаваш заповеди за презареждане, а грабваш друг 
зареден мускет и стреляш по противника. Скоро противниците ви са 
достатъчно близо, за да хвърлят абордажните куки. В този момент 
„Клеопатра” най-сетне излиза на подходяща за стрелба позиция и отправя 
залп, сеейки смърт сред враговете ви. Със задоволство наблюдаваш 
хаоса, обхванал екипажа на Лупин, и даваш последни наставления преди 
абордажа. Въпросът обаче е къде ще се биеш? 

Ако решиш да изчакате противника на „Либерти” - мини на 32. 

Ако решиш да атакувате фрегатата - мини на 36. 


25. 


Свиваш в поредната уличка, обръщаш се и приготвяш един от 
пистолетите си, Щом преследвачите се появяват, натискаш спусъка и 
прострелваш първия войник в гърдите. След това захвърляш пистолета, 
изваждаш сабята и се нахвърляш върху останалите. 

Ако имаш Сила 2 или 3 - мини на 33. 

Ако ли не - попадаш на 37. 

26. 


Задържаш курса в близост до рифа, но не си чак толкова луд, че да 
опиташ да минеш през него в такова бурно море. За твой ужас, обаче, 
фрегатата бързо скъсява разстоянието помежду ви и носовите й оръдия 
дават залп. 

- Тоя луд ли е? - на Кристоф вече му се налага да вика, за да се 
чувате. - Никакъв шанс няма да ни уцели в такова море! 

- Не подценявай късмета му - изкрещяваш в отговор. - Едно 
случайно попадение и ще загубим всякакъв контрол над кораба! 

- Тогава що не се опиташ да го затрудниш в прицелването, а?! 

Изръмжаваш ядосано, но боцманът ти е прав - ако не маневрираш 
достатъчно, рано или късно ще отнесете някое гюле. Въпросът е дали 
можеш да се справиш с „Либерти” в това време? 

Колко е оценката ти за Мореходство? 

Ако е | - мини на 34. 

Ако е 2- мини на 42. 

Ако е3 - мини на 50. 


27. 


Известно време умуваш как да направиш граната с наличните ти 
материали, но бързо се отказваш - нямаш достатъчно здрав носител за барута 
и шрапнелите. Но пък кухият ствол на едно изсъхнало дърво привлича 
вниманието ти. „Правенето на импровизирано оръдие би трябвало да е 
по-трудно”, мислиш, докато привързваш „оръдието” към близкото дърво. 
Изсипваш излишния баруг на дъното му и напълваш импровизираната цев 
с дребни камъчета, използвайки листа за уплътнение. 

Отстъпваш назад и доволно оглеждаш творението си. Е, или ще 
гръмне и ще те убие на място, или ще убие един от противниците ти, така 
че все ще предизвика смъртоносен ефект. Във всеки случай няма как да 
знаеш, преди да си пробвал. 

Запиши си КД „Оръдие” и мини на 31. 


28. 


Залпът идва като гръм от ясно небе за противника ти, но му липсва 
точност, за да постигне целта си - вместо, както си се надявал, да помете 
оръдейната палуба, парчетата метал помитат екипажа на горната такава, 
сбъдвайки най-големите ти страхове и оставяйки възможност за ответен 

залп. За жалост така и не успяваш да разбереш какво се случва след това, 
тъй като едно гюле слага край на живота ти. 

КРАЙ! 


29. 


Тичате из тесните смрадливи улички на Порт Роял, препъвайки се в 
купищата боклук. Не изпитваш особени колебания относно избора си - все 
още не си извършил никакви престъпления в самия Порт Роял и нямаш 
намерение да започваш с убийството на няколко войника. 

Скоро успявате да се измъкнете, като се добирате до пристана. 

Мини на 41. 


30. 


Уменията ти се оказват достатъчни, за да предпазиш „Либерти” от 
разпадане, но за съжаление кормчията на фрегатата зад вас се справя също 
толкова добре. Няма да можеш още дълго време да удържаш кораба си в 
бурята, а и носовите оръдия на противника започват да обстрелват с гюлета 
„Либерти”. Трябва бързо да решиш: 

Ще се насочиш към скалите на рифа - мини на 42. 

Ще се насочиш към плитчините край острова - мини на 34. 


31. 

Връщаш се обратно в началото на гората тъкмо когато Лупин и 
хората му вървят по плажната ивица пред теб. Време е да ги известиш за 
присъствието си, а какво по-хубаво от един точен изстрел, за да 
осъществиш това. 

Запиши си КД „Капан”. 

Ако имаш КД „Мускет” - мини на 23. 

Ако ли не - мини на 35. 


32, 
Грабваш друг зареден мускет и посрещаш първия нападател с изстрел 
в лицето. Захвърляш безполезното вече оръжие и вадиш сабята си, точно 
навреме, за да парираш атаката на следващия. Екипажът, отговарящ за 
оръдията, бързо излиза на горната палуба и се включва в неравностойната 
битка. 
Скоро осъзнаваш грешката си - „Клеопатра” не може да ви помогне 

с нищо, преди да вземе на абордаж, а дори и след това ще мине доста 
време, докато подкрепленията пристигнат. Какво ще предприемеш? 

Да пробваш да се добереш до Лупин и да го убиеш - мини на 40. 

Да се опиташ да убиеш ръководещия атаката боцман - мини на 44. 


33. 


Трима срещу един е доста неприятно съотношение на силите, дори 
за сабльор с твоите умения, но освен предимството на изненадата, на твоя 
страна е и тежкото им въоръжение - мускетът не е създаден за бой в тясна 
уличка. 

Първият дори не усеща поразилия го удар, а вторият се разминава 
на косъм с обратния замах. Без да губиш време, скъсяваш дистанцията, 
забиваш коляно в слабините му и стоварваш дръжката на сабята си в тила 
му. Пристъпяш встрани и замръзваш на място, вперил поглед в насочения 
към теб пистолет, но изстрелът така и не идва. Войникът пада назад, впил 
пръсти в щръкналата от гърлото му кама. Обръщаш се към Мерседес, която 
вече е извадила втора кама. 

- Изглежда, че майка ти не те е оставила беззащитна - подхвърляш 
ти, докато прибираш оръжията си и сритваш в главата единствения жив 
войник. 

- Винаги ми е липсвала нужната за тежката сабя сила, но се научих 
да мятам ками, да стрелям и въртя рапирата - отвръща ти тя. - Не мисли, 
че съм някоя лигава беззащитна женичка. 

Явно от това момиче може да очакваш изненади. Дано поне да са все 
така приягни. Усмихваш й се дяволито и се отправяте към кейовете. 

Запиши си КД „Убиец” и мини на 41. 


34. 


Даваш всичко от себе си, но явно то не е достатъчно. Въпреки 
отчаяните опити да избегнете това, една от вълните удря лошо „Либерти” 
странично и корабът се преобръща. Хващаш някакво парче дърво и с негова 
помощ се опитваш да преплуваш до острова, но не успяваш. Морето е 
твърде бурно дори и за добър плувец като теб. Скоро силите ти те напускат 
и водата те поглъща... 

КРАЙ! 

35. 


Прицелваш се внимателно - разстоянието до противниците е 
сериозно за изстрел с пистолет, но все пак... 

Ако имаш Точност 2 или 3 - мини на 39. 

Ако ли не - мини на 43. 


36. 


Изваждаш сабята си и с вик повеждаш малкия си екипаж в атака. 
Завързва се ожесточена схватка около бордовете - хората ти определено са 
по-добрите бойци, но съотношението на силите е близо три пъти в полза 
на противника. Нямаш обаче време да гледаш как се справят момчетата 
ти, тъй като още щом стъпваш на палубата на фрегатата, срещу теб се 
нахвърля боцманът й. Парираш първата му атака и: 

Ако имаш Сила 3, просто контраатакуваш - мини на 32. 

Ако имаш Точност 3, можеш да го простреляш - мини на 56. 

Ако ли не, избери как ще отвърнеш: 

С някой мръсен трик от кръчмарския бой - мини на 60. 

Или ще се вкопчиш в дуел - мини на 64. 


37. 


Трима на един никога нее добро съотношение. Успяваш да посечеш 
първия си противник, но вторият парира твоя замах с мускета си и забива 
приклада в носа ти. Строполяваш се на земята и последното нещо, което 
виждаш, е как прикладът се спуска за нов удар. ъ 

КРАЙ! 


38. 


„Либерти” минава на косъм покрай една остра черна скала и екипажът 
ти надава радостни викове - сега Лупин няма как да ви настигне. Докато 
даваш заповед да пуснат котва, дочуваш изненадания вик на Мерседес: 

- Не може да е толкова луд! 

Обръщаш се и виждаш как фрегатата на Лупин навлиза в рифа. Не 
можеш да повярваш, че ви е последвал, но явно е готов да рискува кораба 
и екипажа си, за да ви хване. Шансовете му са малки, но все пак реални. 

- Е,ааз се притеснявах, че ще виси и ще ни дебне - потупва те 
успокоително по рамото Кристоф. - Сега поне няма да се притесняваме за 
това, а? 

Тъкмо да му отвърнеш нещо хапливо, когато те осенява една идея. 


-21|- 


Корт-1рп.ле! 
Грабваш бързо далекогледа и се опитваш да различиш кормчията на 
фрегатата. Не успяваш да го разпознаеш, затова подаваш далекогледа на 
Кристоф: 

- Познаваш ли кормчията? 

- Да - отговаря той след бърз поглед. - Ханс Йоренсон. Добър е. 

- Колкото мен? 

- Може би дори малко по-добър - Кристоф свива рамене. - Не 
виждам, какво толкова... 

- Дясно на борд! - изкрещяваш с пълно гърло. - Зареди оръдията! 

Всички се спускат да изпълняват заповедите ти, а Кристоф застава 
срещу теб с въпросителен поглед. 

- Аз мога да прекарам фрегатата оттам. Ще пробия корпуса, но не 
фатално. Не е лесно и изисква малко късмет, но не искам да рискуваме - 
обясняваш му ти. 

- Добре, къде искаш да е първият залп? 

Замисляш се. „Либерти” има всичко на всичко четири оръдия, 
които могат да се прехвърлят от борд на борд. Фрегатата на Лупин има по 
петнадесет оръдия на борд и по две на носа и кърмата. При това оръдията 
му със сигурност са по-нови и с по-голям калибър. 

Фрегатата вече навлиза между скалите на рифа и едва ли ще имате 
шанс за втори залп, така че трябва много внимателно да направиш своя 
избор: 

Колко е оценката ти за Точност? 

Ако е | - мини на 38. 

Ако е 2- мини на 62. 


39. 


Изстрелът ти за малко пропуска Лупин, но пък попада право в 
челото на един от пиратите му. Нямаш обаче време да се радваш на успеха 
си - противниците ти отвръщат на огъня и те принуждават да се свиеш до 
дървото. 

Бързо почистваш цевта на пистолета си, после започваш познатата 
до болка процедура - барут, плат, сачма, натъпкване, застопоряване на 
ударника и готово. „Кога ли ще измислят пистолет, който да се презарежда 
бързо?” Надникваш и виждаш, че противниците ти са вече само на няколко 
метра от тед. 

Вдигаш пистолета си и стреляш отново, отървавайки се от още един 
от пиратите. За жалост нямаш време да заредиш за нов изстрел, тъй като 

Лупин и един от спътниците му са на не повече от два-три метра от теб с 
извадени саби. 
Ако имаш КД „Мускет” - мини на Ш1. 
Ако нямаш КД „Мускет”, но имаш КД „Капан” - мини на 47. 
Ако нямаш нито една от двете думи - мини на 31. 


40. 


Правиш две бързи крачки и със скок се озоваваш на палубата на 
противниковия кораб. Посичаш първия нещастник, изпречил се на пътя 
ти, навеждаш се, вземаш пистолета му и гръмваш следващия, затичал се 
към теб, моряк. 

Ако Точността ти е 2 или 3 - мини на 68. 

Ако Силата ти е 2 или 3 - мини на 72. 


41. 


Щом стигате до кея, виждате, че „Клеопатра” и „Либерти” вече са 
опънали платна и са отвързани от доковете. Новият ти боцман Кристоф с 
двама от екипажа те очакват до една празна лодка. 

- Много сте се разбързал, капитане - подхвърля с насмешка той, 
докато ви помага да се качите на лодката. - Проблеми ли срещнахте? 

- Огромни - отвръщаш. - Ще ми е нужно време, за да ги разреша, 
така че нека първо се махнем оттук час по-скоро. 

Кристоф само свива рамене и дава знак на моряците да натиснат 
греблата, а ти си поемаш дълбоко дъх и се просваш на пода на лодката. 
Какъв ден само... 

Мини на 45. 


42. 


Да маневрираш между високите вълни на бурята, острите скали на 
рифа и вражеския обстрел не е нещо, което може да се определи като лесна 
задача. Въпреки всичките ти усилия, отнасяте две гюлета - първото откъсва 
само парче дъска от носа на кораба ви, но второто удря централната мачта. 

С ужас наблюдаваш как мачтата се пречупва в основата си, оставяйки 
„Либерти” изцяло на милостта на вълните. Отказваш се от безсмислените 
опити да овладееш кораба си и издаваш заповед за напускането му. 

Мини на 46. 


Кшот-еп.лей 


43. 


Изстрелът ти пропуска всичките противници. Изръмжаваш ядосано 
и се присвиваш зад дървото, щом пиратите отвръщат на огъня. Добре, че 
не ги бива в стрелбата повече от тед. 

Бързо почистваш цевта на пистолета си, после започваш познатата 
до болка процедура - баруг, плат, сачма, натъпкване, застопоряване на 
ударника и готово. „Кога ли ще измислят пистолет, който да се презарежда 
бързо)” Надникваш и виждаш, че противниците ти са вече само на няколко 
метра от теб. 

Вдигаш пистолета си и стреляш още веднъж, отървавайки се от един 
от пиратите. За жалост нямаш време да презареждаш, тъй като Лупин и 
друг от спътниците му са на не повече от два-три метра от теб с извадени 
саби. 

Ако имаш КД „Мускет" и КД „Капан - мини на 53. 

Ако имаш само КД „Мускет” - мини на 21. 

Ако имаш само КД „Капан” - мини на 71. 

Ако нямаш нито една от двете думи - мини на 50. 


44. 


Хвърляш се яростно в мелето, посичайки трима, преди да достигнеш 
до боцмана на фрегатата, в мига, в който той пронизва един от хората ти. 
Кръвожадна усмивка разтегля устните му, докато парираш с мъка първата 
му атака. Как ще отвърнеш? 

Ако имаш Сила 3, просто контраатакуваш - мини на 52. 

Ако имаш Точност 3, можеш да го простреляш - отгърни на 36. 

Ако ли не, избери как ще отвърнеш: 

С някой мръсен трик от кръчмарския бой - мини на 60. 

Или ще се вкопчиш в дуел - мини на 64. 


45. 


По-късно, вече стъпил на борда на „Клеопатра”, влизаш в каютата 
на Гаскон. Приятелят ти те поглежда любопитно и моментално разгадава 
изражението ти. 

- Проблеми? 

- Големи! - отвръщаш, стоварваш се на единия стол и отпиваш 
мощна глътка от бутилката с ром, поставена на масата. - Не ми стига 
фактът, че Лупин е тук, ами се засякох и с един стар познат. 

- Кой? 

- Лорд Гарет Колинс. Бащата на Кармен Колинс. Човекът издал 
заповед за обесването ми. За малко да се сблъскаме с каретата им. 

- Защо има заповед за обесването ти? - пита любопитно Мерседес. 

- Не му се понрави авантюрата ми с дъщеря му - поясняваш спокойно. 

- Ха! Не се учудвам! - отвръща тя. 

Хвърляш й намръщен поглед и описваш на Гаскон сблъсъка ви в 
Порт Роял. След като приключваш разказа си, той се обляга бавно назад и 
вдига рамене. 

- Благородниците мислят само за две неща - пари и власт. Ако 
успеем в това приключение ще успеем да подкупим стария лорд Колинс. 
Повече ме притеснява този Лупин. Него не бихме могли да го купим. 

- Можем просто да го убием - подхвърля Мерседес. - А ако се 
приберем в Порт Роял със съкровището на майка ми... всеки от нас ще 
може да си позволи да си купи кораб далеч по-голям от „Клеопатра”. Ако 
се налага ще го потопим в открито море. Важното обаче е да се доберем 
до острова, където е съкровището, и после да се приберем с него обратно 
в Порт Роял. 

- Тя е права, Джеймс - Гаскон се усмихва. - Няма смисъл да се 
притесняваш за лорд Колинс в момента. Основната ни задача е да се 
измъкнем от Лупин. Гарантирам ти, че най-късно до два-три часа ще е 
запасил кораба си с провизии и ще е отплавал от пристана. Имаме малка 
преднина пред него, както и предимството на нощта, но все пак трябва да 
бързаме... 

Прекарвате следващите часове в планиране на курса, а преди да се е 
стъмнило съвсем, двамата с Мерседес се прехвърляте на „Либерти”. 

Следващите няколко дни преминават спокойно. Противно на 
представата на повечето хора, капитанът няма чак толкова много работа на 
кораба си. Чудиш се с какво да уплътниш свободното си време. 

Можеш да се опиташ да опознаеш екипажа си - на 40. 

Можеш да помолиш Мерседес да те научи как да мяташ ножове - 
на 93. 

А можеш и да научиш подробности за нея самата, майка й и 
Лупин - на 37. 


46. 


Зловещ трясък на цепещо се дърво изпълва въздуха и „Либерти” 
рязко се килва на една страна. Ужасните звуци се повтарят и за секунди 


Кшет-еп.лей 
малкият ти слуп засяда в рифа. Затваряш очи и отправяш бърза молитва, 
преди вълните да притиснат кораба ти и той да се разбие на парчета. 
Опитваш да се хванеш за нещо, докато падаш към водата, но една рея те 
удря по главата и губиш съзнание. 

Запиши си КД „Риф” и мини на 3. 


47. 


Бързо хукваш по пътеката, преследван по петите от противниците си. 
Усмихваш се - толкова са самоуверени, че дори и за миг не се усъмняват, 
че бягството ти може да е блъф. Достигаш мястото на капана тъкмо когато 
първият пират е на няколко метра зад теб. С къс замах със сабята прерязваш 
въжето, държащо клона. 

Дебелият почти цяла длан клон блъсва право в гърдите пирата зад 
теб. Зловещо хрущене оглася гората, щом набитите в дървото шипове 
разбиват гръдния му кош. Спираш и рязко се обръщаш, за да посрещнеш 
Лупин със сабята си. Бързо си разменяте няколко удара, докато всеки се 
опитва да спечели предимство в терена. Накрая излизате на широка поляна 
сред дърветата. 

Отстъпвате по крачка един от друг и си хвърляте изпълнени с омраза 
погледи, преди да се спуснете един срещу друг. 

Мини на Ш1. 


48. 


Бързо посичаш първия си нападател и се обръщаш да посрещнеш 
следващия, който се оказва не друг, а боцманът на фрегатата. Парираш на 
косъм първата му атака и: 

Ако имаш Сила поне 3, просто контраатакуваш - мини на 32. 

Ако имаш Точност поне 3, можеш да го простреляш - отгърни на 56. 

Ако ли не, избери как ще отвърнеш: 

С някой мръсен трик от кръчмарския бой - мини на 60. 

Или ще се вкопчиш в дуел - мини на 64. 


49. 


Прекарваш свободното си време в игра на зарове и карти с моряците 
и Кристоф, придружени с неангажиращи разговори и консумиране на 
доволно количество алкохол. Бързо научаваш историите им - повечето са 
несретници или престъпници, чийто единствен избор е бил бягство към 
Новия свят. Учудващо голям е броят на бившите военнослужещи, напуснали 

напуснали флота по една или друга причина. 

С времето ставаш все по-близък с Кристоф, чиято история не е 
много по-различна от твоята собствена. И той е бил офицер от флота, но 
веднъж изпуснал нервите си и разбил носа на капитана си, което бързо 
приключило военната му кариера. След това се прехвърлил в Порт Роял и 
започнал да служи на различни пиратски кораби. За съжаление, не успял 
да намери приятел като Гаскон, който да му помогне в спечелването на 
собствен кораб. С всеки изминал ден разговорите ви стават все по-дълги и 
по-дълги, а отношенията ви прерастват в искрено приятелство. 

Ако нямаш КД „Линия”, можеш да си я запишеш, след това мини на 61. 


50. 


Избягване на гюлета, подводни скали и двуметрови вълни не е 
работа за аматьори. Добре, че ти не си такъв! Майсторски водиш кораба си, 
увличайки фрегатата във все по-бързо преследване. Очите ти не се отлепят 
от водата, а всички на „Либерти” са притихнали в очакване на следващата 
ти заповед. В погледите им се чете възхищение от уменията ти. 

Скоро съзираш прекрасна възможност и бързо насочваш „Либерти” 
малко по-близо до рифа. Знаеш, че Лупин ще те последва плътно и 
когато навигаторът му забележи знаците, вече ще е късно. Самият ти си 
настръхнал в очакване на резултата от маневрата. 

Мини на 34. 


51. 


Изваждаш сабята си и излизаш от сенките на дърветата - 
растителността там само би затруднявала излишно движенията ти. Доволно 
отбелязваш наум, че Лупин и подчиненият му не носят огнестрелни оръжия 
- поне тази опасност ти е спестена. Но пък си изправен срещу двама. 

Ако имаш КД „Ками” - мини на 63. 

Ако имаш Сила 2 - мини на 67. 

Ако не отговаряш на нито едно от условията - мини на 75. 


52, 

Сабята ти се завърта около неговата и избива оръжието от ръката 
му. Пристъпваш бързо напред и забиваш дръжката на своето в носа му, 
след което продължаваш движението и прерязваш гърлото му. Трябва 
светкавично да решиш какъв да бъде следващият ти ход. 

Мини на 96. 


Кшот-еп.лей 
53. 

Първоначално молбата ти изненадва Мерседес, но скоро изненадата 
й бързо бива сменена от ентусиазъм. Прекарваш дни наред в хвърляне на 
ками по дървената мишена, окачена на вратата на каютата ти. Бързо 
осъзнаваш, че да метнеш нож не е трудно. Трудното идва, щом се опиташ 
да го забиеш някъде. 

След десет дни, прекарани в упражнения, вече можеш да уцелиш 
без проблем мишена, разположена на шест крачки, което си е добро 
постижение. Далеч си от способностите на красивата ти учителка, която 
без затруднение успява да уцели всичко от носа до кърмата на „Либерти”, 
но пък за чак толкова отдалечена цел разполагаш с пищовите си. 

Запиши си КД „Ками” и мини на 61. 


54. 


Пороят се усилва и подла усмивка плъзва по устните ти. Секунди 
по-късно „Либерти” преминава над групата подводни скали, които си 
набелязал преди малко. Фрегатата на Лупин, увлечена в гонитбата, вече е 
скъсила твърде много разстоянието помежду ви и кормчията й не съумява 
навреме да реагира и да я отклони. Дори през воя на бурния вятър и трясъка 
на гръмотевиците успяваш да чуеш зловещия пукот на разцепено дърво. 
Мяташ бърз поглед назад, за да се насладиш на гледката, как фрегатата се 
завърта странично и се накланя застрашително. 

Екипажът ти надава радостни възгласи, когато огромните вълни 
подемат кораба на французина и го запокитват сред скалите на рифа. Самияг 
ти не губиш време да се радваш, а насочваш кораба към по-безопасни води 
- далеч от бурята и в посока залива, където трябва да те чака Гаскон. 

Мини на 94. 


35. 


Бързо хукваш по пътеката, а противниците ти те последват, сипейки 
ругатни и заплахи. Усмихваш се - толкова са самоуверени, дори и за миг 
не се усъмняват, че бягството ти може да е блъф. Достигаш мястото на 
капана тъкмо когато първият пират е на няколко метра зад теб. С къс замах 
прерязваш въжето, държащо клона. 

Зловещо хрущене оглася гората, щом набитите в дървото шипове 
раздират гръдния му кош. Вторият пират успява да залегне навреме, 
избягвайки на косъм същата зловеща участ. 

Ако имаш КД „Оръдие” и рискуваш с използването му - мини на 987. 

Ако ли не, скоро ти се налага да отстъпиш към плажа, за да можеш 
да следиш Лупин и спътника му едновременно - мини на 31. 

56. 


Отклоняваш острието му встрани, докато със свободната си ръка 
вадиш един от пистолетите. Противникът ти осъзнава твърде късно какво 
го чака - виждаш страха в очите му, докато натискаш спусъка и го пращаш 
в отвъдното. Битката е ожесточена и кървава, а екипажът ти започва да се 
пречупва. Трябва бързо да действаш! 

Мини на 96. 


У, 

През следващите дни разпитваш Мерседес за живота й сред екипажа 
на Черната вълчица. Спътничката ти с удоволствие споделя много истории 
и подробности от плаванията на може би най-известната жена пират. 

В пиратските среди, а и не само, Клаудия де Санчес бе спечелила 
славата на жестока и безскрупулна жена, поела по пътя на пирата, след 
като съпругът й бил екзекутиран по несправедливи обвинения в държавна 
измяна. Прозвището Вълчицата се появило заради ожесточеността и 
безстрашието, с което се хвърляла във всяка битка, както и че така и не се 
намерил мъж, който да я победи в ръкопашен бой. А „черната” - заради 
навика й да изгаря жив всеки пленен от нея испански благородник. 
Крайбрежните села и търговците трепереха при споменаван на името й. И 
така до преди около година, когато Кралският флот на Негово Величество 
откри скривалишето й и Черната вълчица бе пленена заедно с по-голяма 
част от екипажа си. 

Разказите на Мерседес ти разкриват и една по-малко известна страна 
от характера на Черната вълчица - тази на любяща майка, готова на всичко 
за двете си дъщери, на силна и волева жена, решила да разбие порядките 
на едно закостеняло и прогнило общество. Лупин през цялото това време 
е бил като нейна дясна ръка, а думите на спътницата ти потвърждават 
слуховете за любовната връзка между двамата. 

Мерседес твърдо отказва да сподели подробности за сестра си. 
Въпреки опитите ти да разбереш нещо повече за нея, тя упорито отказва да 
разкаже каквото и да е. 

Прибави си 1 точка Отношения и мини на 61. 


58. 


Оръдията на „Либерти” дават първия си залп за деня, но определено 
има какво още да се желае от точността на мерачите ти - всички гюлета 

уцелват противника, но залпът е твърде разпръснат и не оказва ефект. 
Докато хората ти трескаво презареждат оръдията, фрегатата отвръща на 
огъня, но със същия успех. 

Корабът на Лупин вече почти напълно е пресякъл рифа, когато 
вторият ви залп отнася голяма част от кърмата му, заедно с кормчията. 

Останалата без управление фрегата рязко се завърта странично и 
засяда плътно между скалите. Възторжени възгласи огласят „Либерти”, 
но радостта ви е прибързана - оръдията на противниковия кораб дават 
последния си залп за този ден. 

Гюлетата се забиват в корпуса и такелажа на слупа ти, разкъсвайки ги 
на парчета. „Либерти” се килва на една страна и започва да се пълни с вода, 
докато главната мачта се срутва върху палубата. Нямаш време за умуване 
аа корабът е загубен и е време всеки да се спасява, преди да е станал храна 
за рибите. Изкрещяваш на Кристоф да вземе Мерседес и бързо да се махат, 
докато ти се бориш с руля в опит да ви приближиш до брега. 

Огромна вълна удря кораба ти странично и решава съдбата му. Зловещ 
звук на цепещо се дърво изпълва въздуха, докато слупът се разцепва през 
средата. Опитваш се да се вкопчиш в някаква дъска, но нещо те удря по 
главата и губиш съзнание. 

Мини на 3. 


59. 


Изругаваш ядосано, докато излизаш от сенките на дърветата. Грима 
на един е всичко друго, но не и благоприятно съотношение на силите. 

Ако имаш КД „Ками” - мини на 70. 

Ако имаш Сила 3 - мини на 80. 

Ако не отговаряш на нито едно от условията - мини на 93. 


60. 


Противникът ти със сигурност се е надявал да те въвлече в дуел, 
докато някой моряк от екипажа му те посече, но имаш други планове - 
рязко скъсяваш дистанцията, забиваш коляно в слабините му и го завърташ, 
прокарвайки острието на сабята си през гърлото му. Той се строполява в 
локва от собствената си кръв, а ти бързо преценяваш обстановката. 

Мини на 96. 


61. 


Някъде около петнадесетия ден от плаването двамата с Мерседес 
вечеряте в каютата ти. Вечерята е спокойна и приятна до момента, в който 

тя оставя настрана вилицата си и пита: 

- Когато се срещнахме за пръв път, ти спомена, че си виждал майка 
ми. Кога е било това? 

Насмалко не се задавяш. Бавно преглъщаш залъка си и отговаряш 
внимателно: 

- На ешафода в Лондон. Бях... - прокашляш се. - Бях офицерът, 
който ръководеше стражата около ешафода. 

- Разбирам - тя кимва бавно. - Разкажи ми, как умря тя? Чувала съм 
всякакви слухове, но ти си бил там... 

„Ха, сега...” - казваш си наум. Истината е, че това беше едно от 
най-грозните и отвратителни обесвания, на които си присъствал: ликуваща 
озверена тълпа, Вълчицата впила зъби във врата на държащия страж и 
други подобни „приятни” гледки. Нямаше нищо достолепно и героично. 
Но... 

Ако решиш да й опишеш грозната картинка - мини на 65. 

Ако решиш да поразкрасиш малко историята - мини на 09. 


62. 


Оръдията на „Либерти” дават първия си залп за деня. Със задоволство 
наблюдаваш как и четирите гюлета потъват в избраната от теб цел - 
носовата батарея. Правилно си предположил, че там някъде е разположен 
барутният погреб на фрегатата. 

Експлозията е толкова силна, че за секунда целият нос на кораба се 
превръща в облак от трески и огън. Кърмата му моментално потъва в 
бурното море. Целият екипаж на „Либерти” избухва в радостни възгласи, 
а ти поемаш по посока на залива, където те очаква Гаскон с „Клеопатра”. 

Мини на 94. 


63. 


Прехвърляш бързо сабята в лявата ръка, а с дясната вадиш камата. 
Без да губиш време в прицелване, я мяташ по пирата вляво от теб. Всичко 
сякаш застива за секунда, докато противникът ти гледа с изненада забилата 
се в гърдите му кама. Усмихваш се доволно, докато връщаш обратно сабята 
в дясната си ръка. Сега е време да обърнеш подобаващо внимание и на 
самия Лупин. 

Мини на 11. 


Кшет-оп.лей 
64. 
Нямаш голям избор, освен да се вкопчиш в дуел с него. Рисковано 
занимание в битка с близо сто участника... 
Ако имаш КД „Линия” - мини на 94. 
Ако имаш 3 или повече точки „Отношения” - мини на 88. 
Ако ли не - попадаш на 92. 


65. 


- Виждала си обесвания - отвръщаш рязко. - Всички си приличат. 

- Въпреки това искам да ми разкажеш - настоява тя. 

Въздъхваш и започваш: 

- Първо обесиха трима от екипажа й. Офицерите й, предполагам. 
Тълпата бе озверяла и крещеше диво, а когато войниците изведоха 
Черната вълчица на ешафода, се опитаха да разкъсат обръча от стражи и 
да я линчуват. Двама души бяха необходими да удържат Вълчицата - 
дори след седмиците прекарани в плен, духът й бе несломим и тя се 
бореше до последно. После палачът й надяна примката, а тълпата започна 
да скандира „Смърт! Смърт!”. В този миг погледите ни се срещнаха. Не 
ме е срам да си призная, че потреперих. От погледа й лъхаше само едно - 
чиста омраза. Знаех, че ако й се отдаде възможност, тази жена би 
изгорила до основи целия град, би избила всички мъже и би дала жените 
на екипажа си. 

Правиш кратка пауза, после продължаваш: 

- Не очаквах това. Предполагах, че ще има някаква мекота, някакво 
примирение... но не! Тази жена искаше единствено да убива. Дори успя да 
захапе до кръв врата на единия от пазачите си... - поклащаш глава. - 
След това... след това палачът дръпна ръчката, Вълчицата пропадна и... 
след малко всичко приключи. 

Вдигаш очи и срещаш погледа на Мерседес. 

- Майка ти... майка ти е една жена, която се радвам, че не съм срещал 
в битка. Не мисля, че сега щях да съм тук. 

- Значи тълпата ликуваше? 

- Тълпата винаги ликува - махваш с ръка. - Това ев природата Й. 
Тълпата е ликувала еднакво както при изгарянето на светци, така и на 
вещици. 

- Благодаря ти за разказа - продумва тихо тя и отпива от виното си. 

Мини на 73. 

66. 


Безжизненото тяло на Лупин лежи в краката ти. Всичко приключи. 
Умората те връхлита веднага и едва се задържаш на крака. Въздъхваш 
облекчено, прибираш оръжията си и започваш да претърсваш труповете. 
Тъкмо приключваш, когато чуваш някой да крещи името ти. Обръщаш се 
по посока на вика и виждаш Мерседес, Кристоф и част от момчетата ти да 
се задават по плажа. Усмихваш се и тръгваш към тях. 

Ако точките ти за Отношения са 3 или повече - мини на 70. 

Ако ли не - мини на 74. 


67. 


Спускаш се като ураган върху противниците си. Спътникът на Лупин 
не успява да реагира навреме и сабята ти го пронизва право в гърлото. 
Бързо се завърташ и в последния момент успяваш да парираш коварния 
удар в гръб на французина. Двамата отстъпвате крачка назад и за секунда 
се оглеждате преценяващо. 

Мини на 11. 


68. 


Винаги си предпочитал стрелбата пред ръкопашния бой. Затова и 
винаги в битка носиш цял куп пистолети. Отново се убеждаваш в 
правотата на стратегията си, докато с няколко изстрела си проправяш път 
към кърмовата надстройка, където се сражава Лупин. Веднага щом се 
покатерваш по стълбичката, изпразваш последния си пистолет към него, 
но успяваш единствено да го раниш в лявото рамо. Той изкрещява ядосано 
и се обръща към те. 

Няма какво да си кажете - и двамата знаете, че от този двубой само 
един ще излезе жив. 

Запиши си КД „Рана” и мини на 76. 


69. 


- Ще помня този ден до края на живота си.... - започваш разказа 
си. - Виковете на озверената тълпа, поройният дъжд, изсипващ се като из 
ведро от мрачното лондонско небе, трясъкът на гръмотевиците... Майка 
ти застана последна на ешафода. Преди нея част от осъдените се молеха 
трескаво, а останалите изглеждаха съкрушени и примирили се със съдбата 
си, но Вълчицата се отличаваше сред всички. Тя запази достойнството си 
до последен дъх. Дори под виковете на тълпата, дори и след седмиците 

прекарани в плен, тя пламтеше ярко като пламък. 

- Умряла е достойно, така ли? - прекъсва те припряно Мерседес. 

- Доколкото е възможно - отвръщаш. - Обесването е грозен начин 
да умреш... Считано е за най-долен вид екзекуция, но въпреки това тя 
стоеше там с гордо вдигната глава, сякаш е кралица. Едно нещо се запечата 
в съзнанието ми в онзи ден - смелостта и безстрашието на майка ти бяха 
по-силни от тези на всички мъже, които някога съм срещал. 

Мерседес се усмихва на романтичната представа за гордата си 
майка, а ти отпиваш бавно от големия бокал, опитвайки се да прикриеш 
изражението на лицето си. Разказът ти не беше измислен, но все пак не 
беше и пълната истина. 

Прибави си 1 точка Отношения и мини на 73. 


70. 

Мерседес се затичва към теб и се мята на врата ти. Устните ви се 
долепят в страстна целувка под залязващото слънце, край вълните... 
романтичността на ситуацията обаче е сериозно нарушена от 
подсвиркванията и неприличните подмятания на екипажа ти. 

- Жив си... - промълвя тихо тя, щом устните ви се разделят. - 
Когато се събудих и не те видях... 

- Спокойно, сега вече съм тук - прекъсваш думите й ия притискаш 
в прегръдките си. - Той загуби. Ние оцеляхме. 

Мини на 76. 


1. 


Бързо хукваш по пътеката, а противниците ти те последват, сипейки 
ругатни и заплахи. Усмихваш се - толкова са самоуверени, че дори и за 
миг не се усъмняват, че бягството ти може да е блъф. Достигаш мястото на 
капана тъкмо когато първият пират е на няколко метра зад теб. С къс замах 
прерязваш въжето, държащо клона. 

Дебелият почти цяла длан клон блъска право в гърдите пирата зад тед. 
Зловещо хрущене оглася гората, щом набитите в дървото шипове разбиват 
гръдния му кош. Вторият пират успява да залегне навреме, избягвайки на 
косъм същата зловеща участ, а третият е на безопасно разстояние от цялата 
случка. Изругаваш наум и бързо обмисляш следващите си действия. 

Ако имаш КД „Оръдие” и си склонен да рискуваш с използването на 
самоделното оръдие - мини на 91. 

Ако нямаш или не ти се рискува, то тогава не ти остава друго, 
освен да се отправиш бързо обратно към плажа - там поне лесно ще 
държиш под око всичките си противници - отиди на 59. 


Съкровището на Вълчицата 
72, 

Спускаш се към кърмовата надстройка, където се сражава самият 
Лупин, докато със сабята си сееш смърт сред враговете. Скоро пет трупа 
бележат пътя ти, а последният моряк решава да скочи във водата, вместо 
да се бие. 

Изкачваш стълбите, стиснал здраво окървавената си сабя в ръка. 
Видът ти е демоничен - дрехите ти са изпокъсани и оцапани с кръв и 
сажди, косата - разрошена, а лудият блясък в очите ти би принудил и тигър 
да отстъпи. Лупин, обаче, те очаква невъзмутимо и със злобна усмивка те 
оглежда от главата до петите. Думите са излишни - ясно ви е, че само един 
ще посрещне залеза днес. 

Запиши си КД „Лъв” и мини на 1. 


73. 


- Лупин я предаде! - изтърсва тя ни в клин, ни в ръкав. - Тя го 
отблъсна и той я предаде! 

Руменина е избила по бузите й от алкохола, а връзките на бялата и 
памучна риза са щедро разтворени, разкривайки гледка, която би накарала 
сърцето и на най-закоравелия морски вълк да забие учестено. Сепваш се за 
миг и погледът ти се връща към лицето й. Очите й са насълзени. Оставяш 
я да си излее мъката. 

- Лупин искаше майка ми да прекрати вендетата си с Испанската 
корона, да се установи някъде в Новия свят и да си купи титла и земя. А 
най-много от всичко искаше тя да се омъжи за него. Но получи отказ... - 
Мерседес отпива бавно още една глътка от чашата си и продължава. - 
Майка ми му имаше пълно доверие! Аз също! По дяволите, всички му 
вярвахме! А той ни предаде! Когато войниците влязоха в селцето ни, майка 
ми нареди на Лупин да отведе Пака на сигурно място, а мен повери на 
Ернесто. Вместо да изпълни заповедта, той просто извади пистолета си и 
простреля майка ми. След това блъсна главата на сестра ми в стената и се 
спусна към мен. Ернесто успя да препречи пътя му и ми изкрещя да бягам. 
Иаз... аз побягнах! Изоставих ги, Джеймс. Изоставих майка си и сестра си 
на милостта на войниците... Просто избягах! 

Ако се опиташ да я утешиш - мини на 77. 

Ако предпочиташ да изслушаш историята и до край - мини на 95. 


Кшот-еп.лей 
74. 

Кристоф разтърсва сърдечно ръката ти. 

- Капитане, опасявах се от най-лошото, но изглежда е било напразно. 

- Е, не е като да можеш да вземеш кораба ми, след като ме няма в 
картинката - изсумтяваш. 

- Не, но доста силно ми бе намекнато, че няма да получа нито монета 
от съкровището, ако не ви намерим - той кимва към Мерседес и ти смигва. 

Усмихваш се и поклащаш глава. Като знаеш темперамента на Гаскон 
и Мерседес, Кристоф определено е имало от какво да се притеснява. 

Мини на 78. 


73. 


Двамата едновременно се нахвърлят върху те. Успяваш да 
парираш атаките им известно време, но уменията ти със сабята просто не 
са достатъчни в тази неравностойна схватка. Скоро Лупин избива с 
коварен удар оръжието от ръката ти, а сабята на другия потъва в гърдите 
ти. Свличаш се на пясъка, парализиран от болката. Противниците ти си 
разменят реплики, които не различаваш, тъй като студената прегръдка на 
смъртта те обгръща... 

КРАЙ! 


76. 


Остриетата се сблъскват със силен звън. Лупин влага цялата си сила 
във всеки удар, изоставил всякакви опити за техника и финтове. Усмихваш 
се лукаво - тази игра я могат двама. 

Сабите ви се срещат отново и французинът пристъпва рязко напред, 
спускайки острието към лицето ти. С мъка го парираш и рязко навеждаш 
своето оръжие. И двамата отстъпвате, за да възстановите равновесието си 
- ти с плитък прорез на лявото си рамо, а той - с тънка резка на дясната 
си буза. Осъзнаваш, че Лупин е по-добрият сабльор от двама ви. Трябва 
бързо да измислиш начин да изравниш везните. 

Ако предпочиташ да рискуваш с техника и да изоставиш силовия 
стил, надявайки се това да изненада противника ти - мини на 115. 

Ако решиш, че трябва да продължиш да залагаш на силата - мини 
на 119. 


77. 
- Постъпила си правилно - прекъсваш я ти и я прегръщаш. - Не си 
имала друг избор. Или си мислиш, че може да победиш Лупин сама? 


Съкровището на Вълчицата 

- Той ни предаде! - изръмжава тя и блъска с юмрук по гърдите ти. -- 
Предаде ни! Беше ми като баща! Майка ми го обичаше! А той ни предаде! 
Как можа?! 

Тя отпуска глава на гърдите ти и тихо заридава. Осъзнаваш, че не е 
имала с кого да сподели тези неща в продължение на повече от година, така 
че само я притискаш по-силно до себе си и шептиш успокоителни думи. 

Прибави си 1 точка Отношения и мини на 80. 


78. 


- Убил си го?! - Мерседес се навежда над трупа на Лупин с 
неразгадаемо изражение на красивото си лице. 

- Нямах особено голям избор - свиваш рамене. 

Опитният и доста по-прагматичен Кристоф се оглежда наоколо и 
подхвърля. 

- Също и част от екипажа му?! - той поклаща глава в искрена почуда. 
- Капитане, радвам се, че съм на ваша страна. 

Подминаваш забележката му с усмивка. Поне що се отнася до 
репутацията ти, историята за дуела ви край брега ще компенсира тази, как 
си разбил кораба си в рифа. 

- Сър Елиът - Мерседес се изправя и свежда глава, - искам да ви 
благодаря. Майка ми най-сетне е отмъстена. Не знам как да Ви се 
отблагодаря... 

Може би сега е найх-удачният момент да си изпросиш целувка? - 
мини на 92. 

Или просто да поискаш по-голям дял от съкровището - мини на 86. 


79. 


Бързо вадиш камата от колана си и я мяташ по най-близкия 
противник. Острието изсвистява във въздуха и той замръзва, вторачил 
невярващ поглед в дръжката на забитото в гърдите му острие. Докато той 
рухва на земята, ти насочваш цялото си внимание към Лупин и последния 
пират. 

Ако оценката ти за Сила е поне 2 - мини на 67. 

Ако ли не- попадаш на 75. 


80. 


Тих съскащ звук съпровожда излизането на сабята от ножницата. 
Тежестта на оръжието е до болка познато на ръката ти. Заемаш разкрачена 

стойка и с иронична усмивка изчакваш приближаването на противниците. 
Тези не знаят с кого си имат работа. 

В мига щом първият пират те напада, отскачаш с котешка пъргавина. 
Преди да се запознаеш с Гаскон, беше свикнал да разчиташ на силната си 
физика при схватки с мечове и саби, но след напътствията на французина, 
вече залагаш и на бързина и техника. 

Сабята ти отбива първата атака, после рязко се впива в китката на 
пирата, който изкрещява от болка и изпуска оръжието си, а свободната ти 
ръка го хваща за ревера. Напрягаш мускули и го избутваш право на пътя 
на атаката на Лупин. Мечът на французина пронизва собствения му моряк, 
докато ти умело избиваш оръжието и на втория пират, преди да го посечеш 
през гърлото. 

Спътниците на Лупин се свличат с хрипове върху пясъка, а ти заемаш 
защитна стойка. А дяволската усмивка не слиза за миг от устните ти. 

Мини на 1. 


82. 


- Една ваша целувка ще е повече от достатъчна, милейди - 
свеждаш глава в ироничен поклон. 

Мерседес се усмихва... и те целува. Отвръщаш на целувката, под 
дюдюканията на оцелелите от екипажа, а когато устните ви се разделят, 
изпитваш съжаление колко кратък е бил този миг. Доволна усмивка грейва 
на лицето ти и с грациозен поклон й благодариш. Думите са излишни. 

Прибави си 1 точка Отношения. 

Мини на 90. 


83. 


Тримата бързо те наобикалят и скоро те засипват с удари. 
Първоначално успяваш да се защитиш успешно, но при поредната размяна 
на удари сабята на един от пиратите срязва дясната ти китка и изпускаш 
оръжието си. Лупин със зловеща усмивка прекъсва житейския ти ПЪТ, 


забивайки меча си в гърдите ти. 
КРАИ! 


84. 


За щастие, Кристоф и хората му пазят гърба ти, докато започваш 
бавно да печелиш надмощие в дуела. Издебваш една пролука в защитата 


Съкровището на Вълчицата 
на Обоцмана и сабята ти потъва в гърлото му. Вече може да се включиш 
спокойно в мелето. 

Мини на 96. 


85. 


- Лутах се в продължение на няколко седмици. Парите ми привършиха, 
а два пъти на косъм спасявах живота си от бандити... Обличах се като 
момче -- сама жена е твърде апетитна плячка за всякакви негодници. Когато 
стигнах до най-близкото пристанище, се хванах като моряк на кораб, с 
който стигнах до Порт Роял. Там попаднах на теб - тя подсмърча тихо и 
скрива лицето си в шепи. - Преди това цяла година се лугах безцелно. За 
един ден загубих всичко - приятелите си, семейството си, положението си. 
Бях сама. Знаете ли какво е да си сам на този свят? 

-Знам - отговаряш тихо. 

- Можете ли да си представите страха, с който се събуждам всеки 
божи ден? - продължава тя. - Да ви се доверя ли? Дали няма просто да 
ме убиете и изхвърлите в морето в мига, в който открием съкровището? 
Ще ми дадете ли моята част от него и ще ме оставите ли да си купя кораб? 
Какво бъдеще ме чака изобщо? 

- Каквото си избереш - отвръщаш. - Ще вземеш парите и може с тях 
да си купиш кораб или да си купиш земя някъде и да уседнеш. А можеи 
да останеш с нас. Животът е пред теб, момиче! На колко си? Шестнадесет? 
Осемнадесет? 

- Деветнадесет! - изсумтява тя. 

- Имаш много години пред себе си, така че не ги пропилявай в 
тръшкане по миналото, а гледай само напред. Това е, което ме е научил 
животът. Миналото си е минало и нито сълзи, нито молитви могат да го 
променят. Гледаш право напред и не се отказваш от поставената цел. 

Мини на 80. 


86. 


- Отчитайки моите загуби - махваш с ръка към пръснатите по плажа 
останки от „Либерти”, - не бих отказал малко по-голям дял от плячката. 

Тя те поглежда сериозно и кимва отсечено. 

- Имате го. Делът ви ще е достатъчен да си поръчате и линеен кора, 
ако желаете. 

Усмихваш се на тази мисъл и кимваш доволно. 

Запиши си КД „Алчен”. 

Мини на 90. 


Кшот-еп.лей 


87. 


Бързо свиваш по посока на дървото, в чиято основа е закрепено 
импровизираното оръдие. Изваждаш пистолета си и бързо възпламеняваш 
ивицата барут, която служи за фитил, веднага щом противниците ти 
застават пред дулото му Лупин отскача встрани, в опит да се спаси, но 
спътникът му не реагира навреме. 

Читателю, боя се, че ефектът на оръдието зависи изцяло от 
късмета, така че избери на кой от двата епизода ще продължиш - на 95 
или на 90. 


88. 


Още след втората размяна на удари, друг пират се нахвърля срещу 
теб. Преди да успееш да се защитиш, от гърдите му щръква острие на 
рапира. Той се свлича на палубата, а зад него виждаш не друг, а самата 
Мерседес, която ти намигва заговорнически и рязко ти обръща гръб, за 
да посрещне поредния нападател. Нямаш време да осъзнаеш какво се е 
случило, защото боцманът отново връхлита. Парираш удара му и на свой 
ред се впускаш в атака. 

Бързо напипваш слабите места в защитата му и след хитро залъгващо 
движение успяваш да забиеш сабята си в гърлото му. Зад гърба ти има 
три нови трупа - два от тях носят характерната кървава точка от фатално 
пробождане с рапира, а от гърдите на трегия стърчи дръжка на кинжал. 
Отбелязваш си да благодариш на Мерседес, щом имаш време, и се хвърляш 
отново в битката. 

Мини на 96. 


89. 


Мерседес вдига глава. 

- Ще ме предадете ли, така както направи Лупин? - пита тя, а 
сълзите се стичат по лицето й. - Бъди честен с мен, Джеймс Елиът! Не ме 
лъжи! Ще бъдеш ли там, когато имам нужда от теб? 

- Аз не съм предател! - изръмжаваш. - Докато си на борда на този 
кораб и си част от този екипаж, аз ще бъда до теб и ще те подкрепям, 
независимо в каква беда изпаднеш. 

Ако си събрал 2 или повече точки Отношения - мини на 93. 

Ако ли не - мини на 97. 

90. 

Прекарвате остатъка от вечерта на брега, стъкмявайки малък лагер, а 
на сутринта се отправяте към уговореното за среща с Гаскон място. Отнема 
ви почти цял ден, за да се доберете до залива и за твоя радост „Клеопатра” 
вече е там и ви чака. Окуражени от това, се спускате към лагера, който 
Гаскон е устроил. 

Мини на 102. 


91. 


Бързо свиваш в посока дървото, в основата на което е закрепено 
импровизираното оръдие. Изваждаш пистолета си и с помощта на 
ударника му възпламеняваш ивицата барут, която служи за фитил, веднага 
щом противниците ти застават пред дулото му. Противниковият капитан 
отскача встрани в опит да се спаси, но спътниците му не реагират навреме. 

Читателю, боя се, че ефектът на оръдието зависи изцяло от 
късмета, така че избери на кой от двата епизода ще продължиш - на 95 
или на 103. 


92. 


За твой ужас, най-лошите ти страхове се сбъдват - докато цялото ти 
внимание е насочено към боцмана, един от подчинените му се е промъкнал 
зад те и забива сабята си до дръжката в гърба ти. Свличаш се на палубата, 
проклинайки късмета си, докато светът бавно потъмнява... 

КРАЙ! 


93. 


Тя рязко се изправя и после сяда в теб. Дланите й обхващат лицето 
ти и устните й се впиват страстно в твоите. На изненадания ти поглед 
Мерседес отвръща с дяволита усмивка. 

- Майка ми ме научи на нещо много важно, Джеймс Елиът. Да 
вземам това, което искам, когато го поискам. А сега искам теб. Не вярвам 
да възразяваш. 

Усмихваш се и в отговор просто я целуваш... 

Запиши си КД „Опора” и мини на 101. 


Кшет-оп.лей 
94. 

„Либерти” вече е далеч от бурята и ден по-късно навлиза в уговорения 
залив, където „Клеопатра” е акостирала, а Гаскон и екипажът му са 
устроили малък лагер на брега. Хвърляте котва и бързо се прехвърляте на 
брега. Съкровището ви очаква! 

Запиши си КД „Гонка”. 

Мини на 106. 


95. 


Барутът се възпламенява и избухва с тътен, разбивайки на парчета 
импровизацията ти. Дървото се превръща в множество остри и 
смъртоносни шрапнели, които помитат всичко на разстояние от няколко 
метра. За жалост, ти също си в обхвата ИМ... 

КРАЙ! 


96. 


Ако се намираш на борда на „Либерти” - мини на 100. 
Ако се намираш на борда на фрегатата - мини на 104. 


97. 


- Стана късно - отвръща ти тя и се надига с мъка. - Пияна съм. 
Най-добре е да си лягам. До утре, Джеймс Елиът Дано новият ден ни 
донесе по-приятни теми за разговор... 

Мини на 101. 


98. 


На следващия ден „Клеопатра” и „Либерти” акостират в избрания 
предварително малък залив. Следващите няколко часа преминават в 
изграждане на лагер, разпределяне на задачи и други подобни „радости”, 
съпътстващи всяка експедиция. 

Запиши си КД „Битка”. 

Мини на 106. 


99. 


Барутът в дънера се възпламенява и избухва с тътен, изстрелвайки 
шепи чакъл. Пиратът пред дулото на „оръдието” практически е отнесен 

над кръста от шрапнелите. Поглеждаш с лек уплах кървавите му останки - 
изкара голям късмет, че оръдието проработи, както трябва. 

Запиши си КД „Бум”. 
Мини на 107. 


100. 


Битката не се развива добре за вас - въпреки че екипажът на 
„Клеопатра” също се е включил в боя, противниците ви все още ви 
превъзхождат числено. Трябва бързо да решиш какво ще предприемеш: 

Ако решиш, че единственият начин всичко да приключи бързо е да се 
добереш до Лупин и да го убиеш - мини на 40. 

Ако пък смяташ, че е правилно първо да поведеш хората си в щурм, 
като се опиташ да се добереш до Гаскон и неговия екипаж - мини на 108. 


101. 


Следващите дни преминават спокойно - хоризонтът е чист, вятърът 
е попътен. Остава ви по-малко от ден плаване до набелязаната цел, когато 
наблюдателят на „Либерти” надава вик - забелязал е приближаващ се от 
юг кораб. Следиш внимателно курса му през далекогледа, докато се 
убедиш, че се е насочил право към вас. Скоро успяваш да различиш флага 
на централната мачта - черен вълк на червен фон. Изтръпваш. Лупин ви е 
настигнал! 

Какво да предприемеш? 

Ако искаш да доближиш „ЛМиберти” до „Клеопатра”, за да 
обсъдите с Гаскон какво да правите - мини на 100. 

Ако пък предпочетеш първо да се посъветваш с Мерседес - мини на 105. 


102. 


Още щом наближавате лагера, Гаскон ви посреща със загрижен 
поглед. 

- Какво по... - приятелят ти вижда изтощението по лицата ви, 
разкъсаните дрехи и превързаните на бързо рани и разумно решава да 
остави разпита за по-късен момент. Раздава бързи заповеди на моряците 
и след час вече сте добре нахранени, измити и пременени в чисти дрехи. 

Разказваш на Гаскон премеждията ви. Ако си очаквал съчувствие, 
оставаш излъган - приятелят ти поклаща глава отчаяно и въздъхва: 

- Помогнах ти да спечелиш „Либерти”, а ти я загуби няма и година 
по-късно. 


Кшот-еп.лей 

- Поне се отървахме от Лупин и хората му - оправдаваш се. - Една 
фрегата с над сто души екипаж срещу малък слуп и десетина моряка. Той 
загуби много повече. 

- Не забравяй и съкровището! - намесва се Мерседес. - След като 
го открием, ще имаме достатъчно пари дори за цял флот! Никой тогава 
няма да тъгува по загубения слуп! 

Запиши си КД „Крушение”. 

Мини на 106. 


103. 


Барутът в дънера се възпламенява и избухва с тътен, изстрелвайки 
шепи чакъл. Пиратите пред дулото на „оръдиего” пракгически биват 
отнесени - шрапнелите откъсват ръката и главата на единия и превръщат 
гърдите на другия в кървава каша. Поглеждаш с лек уплах ужасната 
картинка пред себе си - изкара страхотен късмет, че оръдието проработи, 
както трябва, иначеи теб щеше да те сполети същото. 

Мини на 107. 


104. 

От „Клеопатра” моряците вече мятат абордажни куки и след секунди 
ще се включат в битката. Имаш малко време да планираш следващия си 
ход. 

Ако се опиташ с бой да си пробиеш път до люка за трюма, където 
предполагаш, че е барутният погреб на фрегатата, и да го подпалиш - 
мини на 112. 

Ако решиш, че това е прекалено рисковано и е по-добре да потърсиш 
директен двубой със самия Лупин, с който да решиш битката - мини на 116. 


105. 


Бързо се спускаш до каютата на Мерседес и потропваш на вратата. 
Не получаваш отговор и затова започваш да блъскаш с юмрук по нея. 

- Добре де, добре, идвам! Няма нужда да разбиваш вратата! - чуваш 
измъчения й глас. 

След около минутка вратата се отваря и тя се показва. Очите й са 
подпухнали и зачервени, а по измачканите дрехи съдиш, че снощи си е 
легнала направо с тях. Подсмихваш се и не пропускаш възможността да 
се заядеш: 

- Махмурлук, а? 

- Ужасен - отвръща тя, тръсва глава и пита: - А ти защо така упорито 
се опитваш да изкъртиш вратата? 

- Лупин езад нас. До няколко часа ще ни е настигнал. Не мисля, че 
можем да му се изплъзнем. 

- Така е- кимва тя. - Корабът на майка ми е специално построен, за 
да е един от най-бързите из тези морета. Дори слуповете ви нямат никакви 
шансове срещу него. 

- Някакви идеи? Все пак познаваш добре и кораба, и капитана му. 

- Ами, можете да се опитате да му скроите номер - отвръща тя 
замислено. - Лупин най-вероятно ме иска жива, за да ме използва вместо 
мишена за ножове си. Но екипажът му вече не е от онези калени ветерани, а 
е сбирщина от млади и неопитни разбойници. Може би, ако се престорите, 
че се предавате и изчакате да се приближи достатъчно, може и да успеете 
да го атакувате изненадващо на абордаж. 

- Трудна задача - въздъхваш. 

- По-трудно ще е да му се изплъзнем - прекъсва те Мерседес. 

Промърморваш едно сухо „благодаря” и се връщаш на палубата, 
докато размишляваш върху нейния план. 

Прибави си 1 точка Отношения и мини на 100. 


106. 


- Първо трябва да се доберем до съкровището, преди да правим 
планове как да го похарчим - въздъхва Гаскон, след което се обръща към 
Мерседес. - Какви опасности да очакваме? 

- Ами не би трябвало да има такива. Има няколко заложени капана, 
но аз си спомням точно къде са, така че би трябвало да ги обезвредим 
лесно. Островът е безлюден и не би трябвало да налетим на някой местен. 
Просто един преход през гората. 

- Имайки предвид какво броди из горите на тези острови, това може 
да е адски опасна разходка - възразява приятелят ти. 

- Едва ли е по-опасно от всичко, което сме правили досега - 
намесваш се. - А и вече сме свикнали да бродим из горите. Утре рано 
сутринта потегляме и ако сме достатъчно бързи, всичко ще е приключило 
до края на деня... 

Подбирате няколко от най-опитните и калени моряци, които да ви 
придружат в гората, а останалите оставяте да пазят корабите до 
завръщането ви. 

Мини на 110. 


Кшот-еп.лей 


107. 


След като се разправи с хората му, Лупин е много по-предпазлив в 
преследването ти. След кратко надлъгване между дърветата, решаваш да 
излезеш на песъчливия бряг и там да го изчакаш. Скоро той се появява и 
двамата се изправяте един срещу друг в решаващ сблъсък. 

Мини на 1. 


108. 


Повеждаш малцината оцелели от екипажа ти в отчаян щурм срещу 
хората на Лупин. Този ход е доста рискован, тъй като враговете все още ви 
превъзхождат двойно като брой. 

Ако имаш Сила 3, всичко е наред и минаваш на 120. 

Ако ли не - попадаш на 124. 


109. 


Двата кораба вече са близо един до друг, когато с помощта на едно 
корабно въже правиш безумно акробатично изпълнение, с което се 
прехвърляш на палубата на „Клеопатра”. Изтупваш дрехите си и когато 
вдигаш очи, срещаш критичния поглед на Гаскон: 

- Някой ден ще се обесиш на такелажа с тези твои номера, така да 
знаеш. 

- Някой ден, но не и днес - вдигаш рамене. - Аи не исках да губим 
скорост, за да се прехвърлям с лодка. 

- Сигурно идваш да обсъдим какво да правим с фрегатата на Лупин 
зад нас? 

Кимваш. 

- Виждам точно две възможности за действие. 

- Слушам те - Гаскон сяда на един от чувалите с пясък, а ти се 
настаняваш до него. 

- Единият вариант е да се опитаме да му се изплъзнем - започваш. - 
Ако се разделим, ще увеличим значително шансовете си. Кристоф смята, 
че до час ще се извие буря и с малко късмет тя ще ни помогне да ни изгуби. 

- Ако се извие буря, може и да изгубим себе си. Доста рискован е 
този план. 

- Така е. Но и другият вариант е не по-малко опасен - отвръщаш. - 
Ще му устроим засада, като се престорим, че ще му предадем Мерседес, 
след което му скачаме на абордаж и разчитаме да го изненадаме. Ако не 

реши да ни гръмне направо, може и да се получи. 

- Той има двойно повече хора от нас. 

- Знам колко точно ефективни са в бой английските моряци - 
изсумтяваш. - Нашите хора са калени в битки, шансът ще е на наша страна. 

- Това с така - Гаскон въздъхва дълбоко. - Добре, какво правим? 

- Защо аз да решавам? Едва не си счупих врата, за да получа твоите 
заповеди, а ти си измиваш ръцете! - възкликваш недоволно. 

- Ти ни забърка в тая каша, ти ще ни измъкнеш - намигва той. 

И така, читателю, какво ще предприемеш? 

Ако предпочиташ да се опитате да избягате - мини на 2. 

Ако предпочиташ директния сблъсък - мини на 4. 


110. 


Преди залез, докато обикаляш постовете, мяркаш Мерседес, седнала 
на един изхвърлен от морето дънер, вперила поглед в залязващото над 
хоризонта слънце. Отправяш се към нея, но спираш на няколко метра, щом 
чуваш тихо ридание. 

Може би е добре да не се натрапваш - мини на 125. 

Или е по-добре да провериш какво я е разстроило - мини на 113. 


ш. 


След кратка размяна на погледи, Лупин се хвърля яростно в атака. 
Ударите му са бързи и силни, а техниката е оставена на заден план. 
Усмихваш се широко - тази игра я знаят двама. 

Посрещаш твърдо последния му замах и преминаваш в контраатака. 
Остриетата ви се сблъскват отново и отново. Върху лявото ти рамо се 
появява плитък разрез, а бузата на Лупин е украсена със сходна червена 
резка в отговор. 

Можеш да смениш стила си с надеждата да го изненадаш - мини 
на 115. 

Можеш и да продължиш да залагаш на силата - мини на 1109. 


112. 


Решаваш да се придържаш към първоначално намисления план и се 
насочваш към долните палуби. Естествено, противниците ти нямат 
намерение да те пуснат без бой. 

Ако имаш Сила 2 или 3 - мини на 124. 

Ако имаш Точност 2 или 3 - мини на 128. 


-47- 


Кшот-еп.лей 


113. 


- Мерседес... Какво има? - обаждаш се тихо. 

Тя се обръща, триейки сълзите си с ръкава на ризата. 

- Нищо, аз... нищо! 

- Искаш ли да поговорим? 

- Аз... - тя въздъхва. - Спомних си за майка ми и за онази ужасна 
вечер, когато Лупин я предаде. Сякаш всичко мина отново пред очите ми... 

Присядаш на пясъка до нея и промърморваш: 

- Не си имала възможност да я оплачеш като хората, нали? 

- Не. Бях твърде заета да бягам, после твърде заета с това плаване... 
после бяхме на кораб... как може един пират да плаче? 

Как ще й отговориш? 

„Всички сме хора” - мини на 114. 

„Плачът е слабост” - мини на И. 


114. 


- Всички сме хора - свиваш рамене. - Не е слабост да се поддадеш 
на емоциите си. Тъкмо обратното - ако ги потискаш твърде дълго, може 
да спреш да бъдеш човек. Виждал съм подобни реакции сред моряците 
във флота. Ако покажеш слабост, ще те смачкат, така че те се затваряха все 
повече в себе си... ужасен цикъл, от който няма измъкване. 

- Липсва лити? - поглежда те тя. 

- Кое? 

- Флотът? Армията? Красивите униформи? - Мерседес прави кратка 
пауза. - Кармен? 

Прибави си 1 точка Отношения и избери следващата си реплика: 

„Липсват ми!” - мини на 121. 

„Ни най-малко!" - мини на 122. 


115. 


По средата на движението променяш стойката си и вместо да 
посрещнеш острието твърдо, се опитваш да го отбиеш встрани. Лупин се 
ококорва изненадано и не успява да се предпази от последвалия замах, а 
сабята ти го посича през гърдите. Ударът не е смъртоносен, но достатъчно 
болезнен, за да го принуди да се привие и отстъпи. 

Ако решиш да използваш момента и да го довършиш - мини на 123. 

Ако решиш да не избързваш - мини на 127. 

116. 


Определено това е най-бързият начин да приключиш битката. 
Ако Точността ти е 2 или 3 - мини на 686. 
Ако Силата ти е 2 или 3 - мини на 72. 


118. 


- Сълзите са слабост, която един войн не може да си позволи. Нямаш 
време за чувства в разгара на битката - отвръщаш твърдо. 

-А след нея? - пита тя. 

- Повечето пирати се отдават на вино и жени и по този начин 
загърбват скръбта - свиваш рамене. - Не можем да си позволим да сме 
слаби в очите на околните. Капитаните не искат слабаци сред екипажите 
си, а от друга страна, никой не би се подчинявал на слаб капитан. Така 
стоят нещата както на пиратските кораби, така и на военните. Във флота 
също нямаш право на сълзи. 

- Липсва ли ти? - поглежда те тя. 

- Кое? 

- Флотът? Армията? Красивите униформи? - тя прави пауза. - 
Кармен? 

„Липсват ми!” - мини на 121. 

„Ни най-малко!” - мини на 122. 


119. 


Сабите ви се срещат със звън за пореден път, а при сблъсъка на 
остриетата прехвърчат леки искри. Замахваш бързо в контраатака, но без 
успех. Тази битка няма да е от късите... 

Ако имаш Сила 3 - мини на 131. 

Ако не- мини на 135. 


120. 


С трима ви в челните редици на щурма, хората ти се бият като 
тигри. Бързо успявате да стегнете съпротивата и да се доберете до борда 
на фрегатата, където обединявате сили с екипажа на „Клеопатра”. Сега 
трябва да решиш: 

Можеш да пробваш да се добереш до барутния погреб на фрегатата 
и да го запалиш - мини на 124. 

Можеш да потърсиш пряк двубой с Лупин и така да решиш битката 
- мини на 72. 


Киот-еп.лей 


121. 


- Да - отвръщаш. - Имах хубав живот. Имах положение, пари, 
бляскаво бъдеще. После всичко рухна, сякаш в един миг. 

- Това ми е познато - усмихва се тя, но тонът й е хладен. 

- Свикнах да не мисля за преди. Тези неща са далеч назад в миналото 
и единствено настоящето и бъдещето ме вълнуват. 

- Не съм сигурна дали можем да избягаме от миналото си. 

- Е, старите ни призраци определено ни настигат, така е- изсумтяваш. 
- Проклетият Колинс! Как можа точно сега да ми се стовари на главата? 

- Какво мислиш да правиш с него? 

- Ще го убия... най-вероятно - свиваш рамене. - Ръката на 
Короната е дълга, но в Порт Роял силата, парите и връзките могат да те 
спасят от всичко. 

Мини на 130. 


122. 


- О Боже, ни най-малко! - възкликваш. - Липсва ми понякога 
дисциплината на военния кораб, но останалите неща - изобщо. Беше 
просто един театър. Красива, скъпо облечена лъжа. 

Мерседес те поглежда изпитателно: 

- Дори и Кармен? 

-О, най-вече тя - усмихваш се. - За нея аз бях просто поредната й 
играчка за забавление. Предполагам, че трябва да съм й благодарен. 

- Защо?! 

- Ами, ако не се беше възползвала така безсрамно от мен, нямаше 
никога да се озова тук... 

Прибави си 1 точка „Отношения” и реши как да продължиш 
разговора: 

Да й обясниш, че сега най-сетне си свободен - мини на 126. 

Или пък да й споделиш, че най-хубавото в цялата история е това, 
че си я срещнал - мини на 120. 


123. 


Пристъпваш рязко напред и замахваш да нанесеш последен удар, но 
си прибързал - Лупин се извърта рязко встрани от замаха ти и в лявата му 
ръка се появява сякаш от нищото кинжал, с който замахва към гърдите ти. 

Ако имаш Сила 2- мини на 140. 

Ако ли не - мини на 153. 

124. 


Ненапразно се славиш като един от най-добрите сабльори в Порт Роял. 
По пътя към трюма буквално помиташ противниците, които се опитват да 
те спрат, оставяйки след себе си пътека от трупове. Последният изпречил 
се на пътя ти моряк решава благоразумно да си намери друг противник, 
докато ти се спускаш по тясната стълба, водеща към оръдейната палуба. 
Мини на 132. 


125. 


Не е твоя работа да човъркаш проблемите й, така че тихомълком се 
оттегляш и я оставяш на тъгата й. Каквито и емоции да е отключила 
смъртта на Лупин, се надяваш, че до сутринта ще са отминали. 

Мини на 147. 


126. 


- Сега съм свободен да бъда такъв, какъвто аз искам. Само личните 
ми способности и умения са важни за успеха ми, а не кого познавам и с коя 
танцувам! - обясняваш разпалено. 

-И все пак... какво ще правиш с лорд Колинс? 

- Ще го убия... най-вероятно! - свиваш рамене. - Ръката на Короната 
е дълга, но в Порт Роял силата, парите и връзките могат да те спасят от 
всичко и всеки. 

Мини на 130. 


127. 


Пристъпваш бавно към Лупин и рязко замахваш с всичка сила в опит 
да избиеш сабята му. Изненадващо той, вместо да изпусне сабята, успява 
да отбие твоята и скача към теб. Забелязваш камата в лявата му ръка и 
осъзнаваш, че това е бил планът му от самото начало. Но за него е твърде 
късно - отстъпваш крачка назад и камата минава покрай бузата ти. Сабята 
ти рязко се издига нагоре и потъва в гърдите на Лупин. 

Мини на 157. 


128. 


Винаги си предпочитал стрелбата по противниците си пред 
ръкопашния бой. Затова и винаги си затъкнал по себе си цял куп пистолети. 


Киот-еп.лей 
Отново се убеждаваш в правотата на стратегията си, докато с точна стрелба 
си проправяш път до трюма. Изпразваш последния пистолет точно пред 
входа му. 

Преди да се спуснеш по тясната стълба към оръдейната палуба, 
изтръгваш заредения пистолет от безчувствените пръсти на последната ти 
жертва. 

Мини на 132. 


129. 


- Аи... нямаше да срещна теб - подхвърляш уж небрежно ия 
поглеждаш очаквателно. 

-О... -промълвя тя. 

Ако имаш КД „Опора” - мини на 137. 

Ако имаш поне 3 точки „Отношения” - мини на 138. 

Ако ли не- отгърни на 130. 


130. 


- А дъщеря му Кармен? - тонът на Мерседес е доста хладен. - Май 
бившата ти любовна авантюра не е най-подходящата тема за разговор в 
този момент. 

Придаваш си безразличен вид и изсумтяваш: 

- Ами... предполагам, че ще я изпратят обратно в Англия. Не мисля, 
че ме вълнува какво ще се случи с нея. Не изпитвам дори омраза към нея. 
Просто ще искам да е далеч от очите ми и толкоз. 

- Защо? - поглежда те тя любопитно. 

„Е, имам теб, нали така?” - мини на 133. 

„Не живея в миналото.” - мини на 134. 


131. 

Скоро усещаш как Лупин започва да губи сили и ударите му стават 
все по-слаби и по-слаби. Защитата му вече не е така прецизна и скоро му 
нанасяш още няколко плитки рани. След поредната размяна на удари 
сабята му отхвръква настрани от ръката му след особено силен удар от 
твоя страна. 

Французинът пада задъхан на колене и със сведена глава. 
Приближаваш се бавно със стоманен поглед - и двамата сте наясно, че 
пощада няма да има. Очите ви се срещат за последно и го чуваш как 
промърморва: 


Съкровището на Вълчицата 

- Победен от едно пале... ако някога съм предполагал... 

- Не трябваше да пресичаш пътя ми - отвръщаш. - А може би е 
трябвало да помислиш повече, преди да предадеш Вълчицата. 

- Спести ми лекциите, пале! - изръмжава той. - Не си ти този, който 
ще ме съди! 

Не успяваш да измислиш добър отговор, така че просто вдигаш 
оръжието си и го забиваш във врата му. 

Мини на 157. 


132. 

Оръдейната палуба е ужасна гледка - шрапнелният залп е предизвикал 
истинска касапница на борда. Едва успяваш да намираш празни места, 
където да стъпваш. Прескачаш едно обърнато оръдие и се насочваш към 
носа на кораба, където предполагаш, че е разположен барутния погреб на 
фрегатата. 

Провираш се през ниска и тясна вратичка и със задоволство 
откриваш, че тя те е отвела на точното място - десетки бурета са струпани 
в този отсек от кораба. Грабваш едно полупразно буре с барут и посипваш 
съдържанието по пода. Бързо намираш насмолена факла и я запалваш, 
изкачвайки се по стълбите. 

- Изчезвайте оттук - изкрещяваш по посока на приятелите си и 
мяташ факлата в трюма. 


Мини на 136. 

133. 
- Сърцето ми, милейди, ви принадлежи - отвръщаш с усмивка. 
-О... -промълвява тя. 


Ако имаш КД „Опора” - мини на 137. 
Ако имаш поне 3 точки „Отношения” - мини на 138. 
Ако ли не- отгърни на 130. 


134. 
- Живея в настоящето, а не в миналото - свиваш рамене. - Не тая 
омраза към никого. 
Ако имаш КД „Опора” - мини на 141. 
Ако ли не- отгърни на 142. 


Кшет-еп.лей 
135. 


Скоро умората започва да те надвива. Ударите ти са все по-слаби и 
по-слаби, отслабват, а защитата ти вече не е така прецизна. При последния 
опит да парираш, закъсняваш и оръжието на Лупин потъва дълбоко В 
търдите ТИ. 

КРАЙ! 


136. 


Оцелелите моряци от „Клеопатра” и „Либерти” трескаво напускат 
палубата на фрегатата, сечейки въжетата на абордажните куки след себе си. 
С лъвски скок успяваш в последния момент и ти самият да се прехвърлиш 
на кораба си, където веднага се заемаш да създадеш нужната организация 
сред екипажа. Забелязваш, че от дупките в корпуса на фрегатата излизат 
дълги огнени езици - не ви остава много време, преди огъня да достигне 
погреба. Въпросът е дали ще успеете да се отдалечите навреме? 

Ако оценката ти за Мореходство е 3 - мини на 140. 

Ако обаче случаят не е такъв - попадаш на 144. 


137. 


- Аз... - заеква смутено Мерседес и червенина избива по бузите й. 
- Честно казано, не знаех какво да мисля... чудех се... 

- Дали не съм просто поредния прелъстгител на красиви създания? -- 
усмихваш се ти. - Не, не съм. 

- О... - тя свежда засрамено глава. - Извинявай, не исках да те 
засегна. 

Усмихваш се и махваш с ръка пренебрежително. После поемаш 
инициативата, прегръщаш я ия целуваш. Щом устните ви се разделят, тя 
те поглежда палаво и подхвърля: 

- Знаеш ли, че нощите тук не са чак толкова къси, колкото разправят? 
Предполагам, че имаме време... 

Засмиваш се от сърце и я целуваш отново. Струва си да изпуснеш 
няколко часа сън. 

Мини на 143. 


138. 


- Незнам какво да кажа... - промълвя Мерседес. 
Погледът й пробягва нервно по плажа. 
- Нима за пръв път някой мъж ви признава чувствата си? - засмиваш се. 


-54- 

- Ами... зависи... „ела тука да те направя жена” май не го броя за 
такова признание, така че явно ми е за първи път... 

- Кой глупак ти е казал това? - вдигаш вежди учудено. 

- Все пак израснах сред пирати, не забравяй - засмива се тя. - Майка 
ми тогава така го срита, че онзи куцаше с дни. Не че не съм... 

Обгръщаш я с ръце и я придърпваш към себе си. Докато устните ви 
се докосват, забравяш всички тревоги и грижи. 

- Предполагам, че можем да си позволим да загубим малко сън - 
прошепва тя в ухото ти. 

Ще е много глупаво от твоя страна да не се съгласиш. 

Мини на 143. 


139. 


- Незнам какво да кажа... - промълвя Мерседес. 

- Нима за пръв път някой мъж споделя чувствата си към вас, милейди? 

- Не... просто за пръв път не знам какво да отговоря - обикновено 
отхвърлям предложения с добре премерен ритник. 

Промърморваш едно тихо „О!” и свеждаш поглед. 

- Съжалявам, може би след време - промълвя тя. 

- Да, може би след време... - промърморваш в отговор. - Стана 
вече късно, а утре ни предстои тежък преход. Нека да се връщаме вече в 
лагера... 

Тя кимва енергично и заедно се отправяте обратно към заслоните... 

Мини на 1435. 


140. 


Силният вятър издува платната на „Либерти” и корабът ви бързо се 
отделя от фрегатата. Някой по-неопитен би се опитал да завие и така да се 
отдалечи от обречения кораб, но ти просто оставяш вятъра да си свърши 
работата. След секунди чуваш лек тътен и виждаш слаба експлозия на 
носа на фрегатата - явно едно от буретата с барут е избухнало. Въпрос на 
секунди е да се взривят останалите. Отправяш една бърза молитва в 
очакване на неизбежния взрив. 

Ако човек не с преживявал взрив на барутен погреб, не би могъл да 
си представи чудовищния му мащаб. Въпреки че вече сте се отдалечили 
доста, ударната вълна разтърсва целия ви кораб и го обсипва с парчета 
дърво. Поглеждаш към фрегатата и със задоволство забелязваш, че носът 
й вече го няма. Няма да мине много време, преди да потъне, констатираш 


Кшет-еп.лей 
доволно и насочваш „Либерти” към срещата с „Клеопатра” - време е да се 
върнете към първоначалния си план. 

Мини на 98. 


141. 


- А... ааз... част от кое съм? - пита плахо тя. 

- Плахостта не ти отива - изсумтяваш. 

- И все пак? - настоява тя, този път по-уверено. 

- Е, сега съм до теб, нали? - свиваш рамене. 

- Сега - да. А утре? А след седмица? След месец? 

- След месец... след месец може и да съм обесен на доковете на 
Порт Роял - изсумтяваш отново. - Не правя планове за бъдещето, но и не 
пренебрегвам сладостите на настоящето, ако това ме питаш. 

- Е, една пиратска щерка може да се надява поне на това, нали? - 
усмивката не успява да прикрие иронията в думите й. 

- Може да се надява на всичко - отвръщаш. - Всичко по реда си, 
мила моя. Първо съкровището, после Порт Роял, а след това, ако сме все 
още сме живи, ще бъдем достатъчно богати, за да правим каквото си 
решим. 

Мерседес избухва в искрен смях и се обляга на рамото ти. Окуражен 
от това, ти се навеждаш и я целуваш страстно. Какво пък толкова, ако 
загубите няколко часа сън? 

Мини на 143. 


142. 


- Става късно, а угре ни чака тежък преход. Нека да се връщаме в 
лагера... 

Тя кимва енергично и заедно се отправяте обратно към заслоните... 

Мини на 145. 


143. 


Събужда те шум от стъпки по пясъка. Сграбчваш лежащата до теб 
сабя и се изправяш бързо на крака. Пред теб се с изправил Гаскон, а 
ухилената му физиономия ясно показва колко му е забавно да ви хване в 
такава ситуация. Той вдига ръце успокоително: 

- Хей, дойдох само да ви събудя. Обещавам да не казвам на никого, 
не ме убивай! Крайно време е да тръгваме... освен ако не искате, разбира 
се, да прекарате още една такава нощ на тоя пясък - той се усмихва нагло 
на изпепеляващия поглед, който му мяташ, и продължава. - Честно, защо 


Съкровището на Вълчицата 
не отидохте на „Клеопатра”... леглото там със сигурност е по-меко...аи 
не боде толкова. 

Изръмжаваш нещо по адрес на роднините му и поглеждаш към 
Мерседес, която се е покрила до шията с по-голяма част от дрехите ви. 
Решаваш, че каквото и да отговориш на майтапите на Гаскон, само ще му 
даде повод за още по-солени шеги, така че само издърпваш решително 
ризата си от ръцете й и му подхвърляш: 

- Малко лично пространство, моля! Идваме след малко. 

Той кимва, после се отправя обратно към лагера, подхвърляйки през 
рамо: 

- Между другото, снощи ми спечелихте три реала. Ако знаех, че 
имате толкова енергия в излишък, щях да ви пратя да свършите повече 
работа. 

Смехът му се чува дори и след като вече се е скрил зад дюните. 

Запиши си КД „Пясък” и мини на 146. 


144. 


За съжаление, приготовленията ти не са на нужното ниво - „Либерти” 
набира скорост твърде бавно. Отчаяно завърташ руля с надеждата да 
натрупаш достатъчно разстояние между вас и фрегатата, но е твърде късно. 

Първо се чува слаба експлозия - явно от избухването на едно буре с 
барут. Секунди по-късно баругният погре0 на фрегатата избухва в могъщ 
взрив. Ударната вълна отнася главната мачта на „Либерти”, а нещо тежко 
блъсва кораба ти точно под ватерлинията. Естествено, това не е основният 
ти проблем. 

Основният ти проблем е, че нещо те удря по главата и губиш 
съзнание. 

Мини на 3. 


145. 

На следващата сутрин ставаш рано и се включваш в подготовката за 
похода. Всички сте в добро настроение, въпреки че преходът през гората 
ще е тежък. Все пак, всички усещате, че съкровището е все по-близо и сте 
нетърпеливи да го приберете. 

Мини на 146. 


146. 


Оставяш боцмана на „Клеопатра” заедно с няколко момчета от 
екипажа да пазят лагера, а с останалите навлизате в гората. С Гаскон 

и Мерседес вървите начело на колоната, провирайки си път през гъстата 
растителност. На всеки два часа правите почивка, но въпреки това 
напредвате сравнително бързо, като до момента не се натъквате на никакви 
опасности. По време на последната ви почивка сте насядали на една малка 
горска поляна, а Мерседес ви обяснява как след около час път на север ще 
излезете от гората и след това, непосредствено до брега на едно вътрешно 
езеро, е разположена пещерата със съкровището. 

Внезапно изтрещява пистолетен изстрел и един от вашите моряци 
се строполява прострелян в гърдите. Изкрещяваш на останалите от отряда 
бързо да намерят прикритие зад околните дървета, а ти, Гаскон и Мерседес 
залягате зад дънера на едно повалено дърво. Проехтява още един изстрел и 
друг моряк пада на земята, като този път куршумът е попаднал в бедрото му. 

Ако решиш да заповядаш залп в посока мястото на изстрелите - 
мини на 147. 

Ако пък предпочиташ да атакувате директно - мини на 151. 


147. 


Даваш заповед за стрелба и всички изпразвате пистолетите и 
мускетите си в посоката, откъдето са дошли двата изстрела. За миг ти се 
струва, че чуваш болезнен вик, но в отговор проехтяват още два изстрела, 
които поразяват още двама от моряците ти. 

- Няма да стане така! - изкрещява Кристоф. - Тук сме им прекалено 
удобна мишена! 

Прав с. Не ви остава друго, освен да щурмувате противника. 

Запиши си КД „Престрелка”. 

Мини на 151. 


148. 


Лупин лежи мъртъв в краката ти, но въпреки смъртта на капитана им 
хората му все още отказват да се предадат. Напротив, дори се нахвърлят 
върху хората ви с още по-голяма настървеност. Изведнъж някой изкрещява 
„Пожар” и всички погледи се насочват към носа на фрегатата, където 
пламъци се плъзгат по дървото и въжетата и не след дълго ще подпалят и 
корабните платна. Противниците ви вкупом изоставят битката и започват 
да скачат през борда. В първия момент си учуден на странната им реакция, 
но изведнъж те осенява ужасна мисъл - някъде около носа на фрегатата 
трябва да с барутният погреб. Започваш да крещиш панически на хората си: 

- Бързо напускайте кораба! Всеки момент ще избухне! Оттегляме се! 


Съкровището на Вълчицата 
Заедно с твоите моряци светкавично се прехвърляте по абордажните 
въжета обратно на „Либерти” и веднъж озовали се там, ги посичате, за да 
освободите кораба. Междувременно Гаскон и хората му правят същото. 
Запиши си КД „Вълк“. 
Мини на 140. 


149. 


Със сетни усилия успяваш да се извиеш странично и да удариш 
ръката му с лявата си длан, с което движение спасяваш живота си. В първия 
момент не разбираш защо Лупин застива на място, но после осъзнаваш, че 
по инерция си вдигнал сабята си, на която той сам се е нанизал. 

Мини на 157. 


151. 


- Разпръснете се! - крещиш с пълно гърло. - Атакуваме на широк 
фронт по мой знак! 

Изчакваш, докато всички приготвят сабите си и даваш знак за атака. 

Моряците ти не са така привикнали на този начин на бой, така както 
например подчинените ти от кралската морска пехота, но определено 
сериозният им боен опит помага и тук. Атаката ви не е особено организирана 
и подредена, всъщност по-скоро прилича на прокрадване на конекрадци, 
но пък по този начин жертвите, които давате, са малко. Противниците ви 
се опитват да се разпръснат напосоки в гората, с което да затруднят 
преследването, но опитните Гаскон и Кристоф, командващи фланговете 
ви, бързо ги отказват от тези им намерения. Скоро стягате обръча и ги 
приклещвате на една широка поляна. 

Оказва се, че първоначалното ти предположение е вярно - нападнала 
ви е малка група оцелели от екипажа на Лупин. Наброяват едва десегина 
души, предвождани от някакъв тип с широкопола шапка, червена офицерска 
куртка и тесни бричове, а в ръцете си здраво е стиснал лека сабя, която ти 
е странно позната. 

Мерседес застива до теб и изкрещява изненадано: 

- Пака?! 

Оглеждаш по-внимателно лицето на офицера. Да, това наистина е 
жена, макар и дебелата куртка да прикрива по-голяма част от формите й. 
Но нещо не е наред... 

- Чакай малко, Пака не беше ли името на сестра ти? - обръщаш се 
към Мерседес, но тя вече нее до теб, а е излязла от прикритието на 

дърветата, крачейки към Пака. Изругаваш ядосано и я последваш с насочен 
към враговете пистолет и извадена сабя. Останалите се присъединяват и 
скоро се изправяте очи в очи с вражеската група. 

- Жива си... - промълвя приятелката ти. - Мислех те за мъртва, 
мислех, че съм те загубила завинаги... Защо ни нападна? Не ме ли позна? 

Пака й мята злобен поглед, въздъхва и сваля надолу сабята си. 

- Колко си наивна, Мерседес? Нима още не можеш да разбереш? 

Гробна тишина ляга върху поляната. Изведнъж, докато оглеждаш 
чертите на Пака, те осенява прозрение: 

- В името на Девата, вие не сте истински сестри! - посочваш Пака 
със сабята си. - Тя е дъщеря на Лупин. 

- Господи, сестро, нима този човек успя да се досети за един миг, а 
ти цял живот не го разбра?! 

Мерседес зяпва учудено и закрива с ръка устата си, неспособна да 
каже нещо. Явно трябва да поемеш нещата в свои ръце. 

Ако подканиш Пака да се предаде - мини на 152. 

Ако първо искаш да разбереш дали тя самата е знаела за плана на 
Лупин да предаде Вълчицата - мини на 154. 


152. 


- Предайте се, мадам - въздъхваш. - Свалете оръжието и животът 
ви ще бъде пощаден. Не е необходимо да се пролива още кръв. Обкръжени 
сте отвсякъде, а и ви превъзхождаме почти двойно. Предайте се и може 
би ще получите милост, а аз от моя страна ви гарантирам, че ще ви върна 
живи и здрави в Порт Роял. 

Запиши си КД „Обещание”. 

Ако имаш КД „Вълк” или КД „Крушение” - мини на 155. 

Ако нямаш нито една от двете - мини на 156. 


153. 


Кинжалът се забива в гърдите ти. Виждаш мазната ликуваща усмивка 
на Лупин, но тя изчезва в мига, в който му оставяш своя прощален подарък. 
С всичката ти останала сила замахваш с дясната си ръка, забивайки сабята 
си в неговите гърди. 

И двамата застивате за миг, преди да се строполите на колене. 
Секунди по-късно смъртта ви приема в прегръдките си, но все пак успяваш 
да прошепнеш в ухото му: 

- Аз печеля, куче... 

После настъпва само мрак. 

КРАЙ! 

154. 

- Хм, интересно! Винаги съм си мислел, че дъщерите по-често са на 
страната на майките си при семейните свади - подхвърляш ти шеговито. 

Пака се връзва на провокацията ти и изкрещява злобно насреща ти: 

- Майка ми беше просто една глупачка! Дори и когато англичаните 
ни бяха по петите, тя мислеше единствено за своята вендета! Имаше 
достатъчно да си купи земя и да има щастлив и спокоен живот с баща ми! 
Но не го направи! Безумното желание за мъст заради смъртта на някакъв 
мъж, екзекутиран по заповед на вече мъртъв крал, бе по-важно от всичко 
за нея! Какво ми пукаше на мен за нейното отмъщение! Та аз дори не съм 
била родена тогава! 

Пака, за разлика от Мерседес, е доста неуравновесена, така че 
решаваш да я раздразниш още малко... 

- И затова ли реши да се повишиш от обикновена пиратска дъщеря 
в пиратски офицер на служба при баща си? Определено сте израснала в 
кариерата, милейди. Възхищавам ви се! 

Ако имаш КД „Вълк” или КД „Крушение” - мини на 155. 

Ако нямаш нито една от двете - мини на 158. 


155. 


Ако до преди малко си предполагал, че й хлопа дъската, сега вече си 
сигурен. 

- Млъкни куче! - изкрещява тя. - Мислиш си, че можеш да ми 
говориш така! Ти уби баща ми и сега ще си платиш! 

С тези думи тя вдига сабята си и се нахвърля върху теб, но с лекота 
парираш слабата й атака. В този момент Мерседес пристъпва напред с 
вдигната шшпага, готова да блокира следващия удар, а Пака пренасочва яда 
и атаките си към нея. 

Мини на 150. 


156. 


- Да се предам в лапите на кака си, колко поетично - изръмжава 
Пака. - По-скоро ще умра тук и сега, със сабя в ръка. И ако има поне малко 
смелост, тя ще се изправи сама срещу мен! Хайде, како, ела да видиш какво 
научих през последната година! 

Мерседес вдига поглед, поклаща тъжно глава и заема позиция с 
думите: 

- Откажи се, докато можеш, сестрице. Няма нужда от това. 


Корт-1рп.ле! 
- Заради теб баща ми се мъртъв, кучко! - изревава Пака. - Никога 
няма да се предам в мръсните ви ръце! 
С тези думи по-малката сестра се хвърля с вик върху Мерседес. 
Мини на 150. 


157. 


Ако имаш някоя от кодовите думи „Рана” или „Лъв” - мини на 148. 
Ако ли не - мини на 060. 


158. 


- Осигурих си бъдеще! Замених мизерния живот на пиратска дъщеря 
с този на жена от благородно потекло! Само този живот можеше да ми 
позволи да се омъжа за подходящ съпруг и да заема полагащото ми се 
място! 

Каниш се да отговориш, но Мерседес минава пред теб и промълвява 
тихо: 

- Сестричке, майка ни те обичаше с цялото си сърце! Как можа да й 
причиниш това? 

- Как бих могла ли?! Проклетата кучка пренебрегваше настояванията 
на баща ми, пренебрегваше моите мечти! Какво друго можех да направя? 

- Майка... - започва спътницата ти, но Пака я прекъсва. 

- Стига приказки, како! Или вдигни тази сабя, или, кълна се, ще те 
разпоря на секундата, без да ми мигне окото! 

Мерседес изсумтява и вдига оръжието си. 

- Явно, че ще трябва да те нашляпам за урок, както когато крадеше 
бижутата ми. 

- Щети се! - извиква Пака и се спуска в атака. 

Остриетата се срещат със звън и сестрите започват двубоя си. 

Мини на 150. 


159. 


Със свито сърце гледаш как протича битката между двете. Иска ти се 
да се намесиш, за да не пострада Мерседес, но никой здравомислещ моряк 
не се намесва при дуел. Има суеверие, че това ще донесе лош късмет за 
целия екипаж. А дори това, че ти самият не си суеверен, няма да попречи 
на собствените ти другари по-късно да те изхвърлят зад борд. Заплахата от 
лош късмет се приема много сериозно сред пиратите. 

Мерседес определено превъзхожда сестра си като умения, но 

забелязваш, че тя се е съсредоточила в блокиране на безразсъдните атаки 
на Пака. Точно когато започваш да се притесняваш наистина за изхода от 
двубоя, спътницата ти преминава в атака. 

С години ще помниш този дуел и края му. Мерседес се оказва толкова 
добър фехтовчик, че без проблеми би се опряла дори и на самия Гаскон. 
Сабята й спокойно посреща поредния замах на сестра й и изведнъж се 
завърта светкавично. От апатичния стил вече няма и следа. Един удар... 
втори... трети... Пака отстъпва все по-отчаяно, като се опитва да избягва 
всячески атаките на сестра си, но силите И вече са на привършване. И ето, 
че развръзката на двубоя най-сетне настъпва. Мерседес замахва и щом 
остриетата се срещат, завърта сабята си около оръжието на противничката 
си и го избива далеч от ръцете й. После с два бързи и резки замаха оставя 
две плитки рани по краката на Пака. Сетне се обръща към тед: 

- Капитан Елиът, бихте ли ми услужили с колана си? Сестра ми има 
нужда от дисциплиниране - казва тя, ав очите й играят весели пламъчета. 

Приближаваш се с усмивка и й прошепваш: 

- Него мислиш сериозно, нали? 

- Е, със сигурност няма да е сега - смигва ти тя. 

Въздъхваш отегчено, когато Пака се изправя с последни сили на 
крака и изважда кинжал. Избутваш Мерседес настрани и заявяваш: 

- Стига глупости, малката! - след което с премерен десен прав в 
ченето я изпращаш в света на сънищата. Поглеждаш невинно Мерседес. 

- Съжалявам, но ми писна от крясъците й. Не обичам да удрям жени, 
но понякога нямам друг избор. 

Мини на Епилог. 

Епилог 
Три седмици по-късно, В покрайнините на Сантяго. 


- Това е лудост! - за пореден път възразява Гаскон. 

- Не те карам да идваш с мен - изсумтяваш в отговор. 

Вече трети ден седите на котва в едно от множеството заливчета в 
северната част на Ямайка и не виждаш смисъл да продължавате. Отпиваш 
спокойно от виното си и продължаваш: 

- Решил съм го, Гаскон. Можеш да ме последваш или да опиташ да 
се добереш до Кюрасао с „Клеопатра”. Но не се и опитвай да ме спреш. 

- Ще пропилееш живота си за едното отмъщение! - Гаскон става 
рязко от стола си и поглежда през прозореца. - Имаш достатъчно пари, за 
да купиш някой малък остров! Откажи се и нека се оттеглим. Ще си купим 
земя и роби, ще си вдигнем от онези красиви къщи с големина на линеен 
кораб и ще живеем като крале до края на дните си. 

- Може. След като убия Колинс. Мисля да стана следващия 
губернатор на Ямайка. 

Преди Гаскон да успее да поднови тирадата си, в бараката влиза 
Мерседес. Очите й се спират за секунда на зачервеното лице на приятеля 
и почти моментално се вдигат към тавана. Звънкият й глас изпълва стаята. 

- Кристоф се върна. Можете да забравите за бягство към 
нидерландските колонии - войната е приключила. 

Настава кратко мълчание, след което Гаскон въздъхва дълбоко, сяда 
обратно на стола си и си налива още вино. Погледите ви се срещат за 
секунда, преди той да вдигне чаша и да заяви: 

- Тогава нека пием за бъдещия губернатор на Ямайка! 

